"Saya Mahu Dia Kekal Berhijab, Enggan Paksa Isteri"

Sudah puas menasihati isteri untuk berhijab, Nabil Ahmad bagaimanapun menghormati keputusan isteri untuk membuka tudung dua bulan lalu. Menurut Nabil, beliau tidak mahu terlalu memaksa, bimbang hijrah isterinya tidak kekal.

“Pada ketika itu, mungkin dia sedang mencuba untuk berhijab dan saya beri galakkan. Tapi bila dia tak mahu berhijab, saya tak tahu nak cakap macam mana sebab saya dah pernah memintanya untuk berhijab”

“Kalau paksa sangat pun, saya rasa tak kena juga sebab kalau boleh, biarlah dia sendiri yang ikhlas untuk berhijab. Saya nak dia kekal berhijab dan bukan sekejap pakai, dan tak lama kemudian, kembali buka hijab”

Tambah Nabil lagi, sebagai suami beliau sedaya upaya menjalankan tanggungjawabnya untuk menasihati isteri agar menutup aurat. Selain berdoa, Nabil juga kerap membuka siaran ceramah di rumah.

“Setiap hari saya doakan supaya dia dapat rasa keikhlasan untuk berhijab. Saya dah rujuk kepada beberapa ustaz dan kata mereka, kerja saya sebagai suami adalah untuk memberitahunya mengenai kewajipan menutup aurat”

“Sampai satu tahap, bila kita dah cukup menasihatinya, itu terpulang kepada dia pula untuk menjalankan tanggungjawabnya. Ada juga beberapa kali saya buka ceramah mengenai kewajipan menutup aurat dan menghantar kiriman WhatsApp kepadanya,” jelasnya kepada Harian Metro. (rtky/w)


Nafi Terlibat Dadah, Intan Najuwa Perjelas Situasi

Popular menerusi drama Kekasih Paksa Rela, pelakon Intan Najuwa mengakui terkejut apabila dimaklumkan namanya tersenarai sebagai saksi yang dikhendaki polis bagi prosiding berkaitan kes dadah.

Intan memberitahu, dia akan memberikan kerjasama sepenuhnya selepas namanya tersenarai sebagai saksi dikehendaki kerana sudah menerima notis untuk hadir ke mahkamah di Shah Alam.

“Saya sudah menerima notis untuk hadir ke mahkamah dan saya akan beri kerjasama sepenuhnya seperti diminta,” katanya kepada mStar Online.

Bagaimanapun, Intan menjelaskan dia tidak terlibat dengan sebarang penyalahgunaan dadah seperti disangka,  dia hanya diminta untuk tampil sebagai saksi bagi membantu siasatan polis. Jelas Intan lagi, kes tersebut berlaku kira-kira tiga tahun lalu, namun perbicaraan masih lagi berlangsung.

“Tidak… Saya tidak terlibat dengan penyalahgunaan dadah hanya diminta tampil sebagai saksi sahaja. Kalau betul saya ada terlibat dengan salah guna barang terlarang itu, saya mungkin tiada dalam industri sekarang,” jelasnya.


“Saya Pakai Baju Warna Kulit, Luculah Komen Mereka”

Baru-baru ini, sekeping foto yang dimuat naik oleh pelakon cantik Bella Dally menjadi perhatian ramai apabila rata-rata netizen mempersoalkan baju yang dipakai olehnya seakan menampakkan bahagian dada.

Tidak mahu mengambil pusing dengan komen netizen, Bella merasakan hal itu melucukan kerana tidak mungkin dia tidak mengambil berat tentang pemakaiannya dan menjelaskan bahawa dia memakai inner atau baju dalam warna kulit.

“Takkan saya tidak ambil berat dengan apa yang saya pakai. Saya memang memakai baju dalam warna kulit untuk memadankannya dengan gaun kimono yang saya pakai di bahagian luar.

“Apabila melihat komen yang terlalu cepat jatuh hukum, memang sangat melucukan bagi saya. Tapi biarlah mereka berkata apa bukannya saya boleh halang pun hal itu.

“Saya ok saja dengan semua komen yang diberikan. Tapi saya harus berkata sesuatu juga demi mengelakkan orang bersalah sangka,” katanya kepada Harian Metro.

Terdahulu, menerusi ruangan komen gambar tersebut, ramai pengikutnya menasihati pelakon cantik itu lebih berhati-hati dalam soal pemakaian. Tidak kurang juga ada yang meminta Bella memadam gambar tersebut agar tidak mengundang sebarang fitnah.


“Kontroversi Itu Memalukan Saya, Perniagaan Saya Terjejas”

Baru-baru ini, Datuk Seri Aliff Syukri meluahkan hasratnya untuk menjernihkan semula hubungan sahabat baiknya Datuk Seri Vida dengan penyanyi Aishah. Niat baik Aliff Syukri itu dipuji oleh Vida, bagaimanapun, Vida memberitahu permintaan itu bukan mudah kerana ia tidak dapat menghentikan segala kecaman yang dilemparkan terhadap dirinya.

Kata Vida lagi, kontroversi mengenai rantai berlian pemberiannya didakwa palsu itu cukup memalukan dirinya dan turut menjejaskan perniagaannya sehingga menyebabkan kerugian besar.

“Datuk Aliff ada berhubung dengan saya. Saya amat berbesar hati dan berterima kasih atas ingatan beliau. Saya puji niat ikhlas beliau.

“Walaupun bagi dia minta maaf tak bererti kalah, ia tidak dapat melenyapkan kecaman netizen terhadap saya,”

“Kontroversi itu dah memalukan saya, perniagaan saya turut terjejas. Kalau saya minta maaf sekali pun dua bulan punya sales dekat sejuta dah hilang… siapa yang nak bertanggungjawab?,” katanya kepada mStar Online.

Terdahulu, Aishah mendedahkan barangan kemas yang didakwa bernilai RM 80,000 oleh Vida itu tidak mempunyai nilai. Bagaimanapun, Datuk Seri Vida menafikan dakwaan tersebut dan akan menggantikannya dengan sesuatu yang sangat luar biasa.


Nabil Ahmad Sudah Sedia Berhenti Menjadi Artis

Mempunyai kerjaya dalam dunia hiburan, Nabil Ahmad tahu tidak akan selamanya berada di tahap selesa seperti sekarang. Dengan itu, Nabil sudah terfikir untuk berhenti menjadi selebriti dan memulakan perniagaan.

“Saya tengah menyiapkan diri untuk cari sumber pendapatan lain dan kalau ada sumber lain saya ingin berhenti jadi artis. Macam Shuib dia sudah jumpa madu dia dan saya harap dimurahkan rezeki ke arah itu pula”

“Saya sayang industri cuma saya rasa sudah tiba masa saya untuk buat perkara lain. Sekarang ini saya rasa terlalu bergantung dan mengharapkan rezeki daripada industri. Saya takut kerana kita berada pada tahap ini tidak lama, ada masa kita akan perlahan,” katanya.

Menurut Nabil, kini beliau dan isteri sedang mencuba nasib dalam perniagaan kosmetik dan pakaian dan berharap perniagaan mereka itu mampu menjadi sumber pendapatan utama buat mereka suatu hari nanti.

Kerjaya sebagai selebriti memang tidak kekal lama, bila sudah sampai masanya hanya tinggal kenangan saja. Bagus juga Nabil bersiap sedia lebih awal terjun dalam bidang perniagaan seperti rakannya, Shuib Sepahtu. (rtky/w)


Isteri Bekas PM Ditahan, Fazley Yaakob Tetap Simpati

Semalam, berita penahanan ke atas Datin Seri Rosmah Mansor menjadi perhatian seluruh rakyat Malaysia, termasuklah penyanyi dan cef selebriti, Datuk Fazley Yaakob yang mendoakan agar segala urusan ibu mertuanya itu dipermudahkan.

Menerusi Instagram, Fazley meluahkan isi hatinya dengan menyatakan sebagai anak dan menantu, beliau dan isteri, Datin Azrene Soraya turut bersimpati apabila mendengar tentang perkhabaran tersebut.

“Beliau telah ditahan, sebagai anak dan menantu kami tetap mendoakan beliau, simpati masih tetap wujud walau apa pun berlaku. Moga Allah mempermudahkan segala urusan! Yang salah tetap salah yang benar tetap benar, biarkanlah mahkamah yang memutuskan,” katanya.

Difahamkan, Rosmah ditahan oleh Suruhanjaya Pencegahan Rasuah Malaysia (SPRM) berhubung siasatan pengubahan wang haram.

Fazley dan isteri, Datin Azrene Soraya Abdul Aziz mendirikan rumah tangga pada 2007 dan perkahwinan itu dikatakan tidak mendapat restu daripada Rosmah. Azrene merupakan anak Rosmah hasil perkahwinan dengan suami terdahulu iaitu Abdul Aziz Nong Chik.


PU Amin Bakal Taja 20 Orang LGBT Ke Mekah

Dengan kelantangan PU Amin bersuara menentang golongan LGBT, beliau mahu mengambil pendekatan yang lebih extrem lagi apabila bakal membawa 20 orang dari golongan ini untuk menunaikan umrah menerusi syarikat umrahnya.

“Disebalik kelantangan saya bercakap dan mengecam golongan LGBT ini, saya perlu mengambil tindakan lebih besar untuk memberi pemulihan dan bimbingan kepada golongan ini. Ini sebagai penghargaan bagi menarik golongan LGBT untuk melaksanakan Umrah”

“Mungkin selama ini mereka berat hati untuk ke Tanah Suci Makkah kerana ada pondan atau mak nyah sudah memiliki benda pelik di badan mereka, tapi saya akan cuba mendekati dan membimbing golongan mereka”

Bukan saja golongan LGBT, malah mualaf, gelandangan dan fakir miskin juga boleh menyertainya. Antara syaratnya adalah mereka wajib mengikuti kelas Al-Quran, Akidah dan Fardhu Ain daripada PU Amin.

“Program ini akan diadakan secara berperingkat yang mana bukan saja fokus kepada golongan LGBT, tapi saya akan turut bawa muallaf, gelandangan, fakir miskin dan orang asli. Saya akan cuba bekerjsama dengan beberapa pihak agensi termasuk Lembaga Zakat”

“Jangan malu malu. Jika anda Lesbian, Gay, Pondan, Mak Nyah, Pengkid, DM sahaja saya. Syaratnya mereka wajib ikuti kelas al-Quran, Akidah dan Fardu Ain daripada saya. Kelas agama, kursus dan pakej umrah percuma,” jelasnya.

Murni sungguh hasrat PU Amin dalam berdakwah menentang gologan LGBT. Semoga hasrat PU Amin membawa golongan ini ke tanah suci Mekah dan membimbing mereka mendekati agama dipermudahkan dan berjalan lancar. (rtky/w)


"Mustahil Saya Tak Jemput Keluarga Kalau Bersanding Betul"

Mengadakan majlis persandingan besar-besaran setelah setahun bernikah, Izreen Azminda menjelaskan ianya bukanlah majlis perkahwinan tetapi sesi fotografi yang ditawarkan penaja yang menaja sepenuhnya majlis itu.

“Itu bukan majlis kahwin tetapi acah macam majlis sebenar. Ia hanya sesi fotografi untuk kenangan saya dan suami. Jadi, janganlah fikir yang bukan-bukan pula. Saya sudah jangka perkara ini mesti kecoh. Malah, ada yang tuduh bukan-bukan”

“Ingin dijelaskan, penaja mahu sesi fotografi dibuat seperti majlis perkahwinan sebenar iaitu malam berinai, nikah dan resepsi. Apatah lagi selepas berkahwin tahun lalu saya tidak pernah ada gambar rasmi perkahwinan”

Perkongsian gambar-gambar persandingan mereka di Instagram semalam turut menimbulkan tanda tanya mengenai keluarga Ude Wahid yang tidak hadir. Hingga ada dakwaan mengatakan keluarga Ude memboikot ‘majlis’ tersebut.

“Kalau perasan mana ada gambar tetamu dimuat naik. Secara logik, kalau majlis sebenar mesti saya letak sekali gambar keluarga. Mustahil saya tidak menjemput mereka ke majlis saya jika betul ia diadakan,” jelasnya.

Begitu rupanya, manalah tahu Izreen dan suami ingin bersanding semula selepas benikah seperti Shuib dan Siti Sarah. Kami kongsikan sekali gambar-gambar di sekitar majlis Izreen yang mempunyai tiga persalinan baju! (rtky/w)


“Jangan Terlalu Cepat Menghukum, Saya Buat Bersebab”

Baru-baru ini, Janna Nick dikecam hebat apabila memperkenalkan servis ucapan hari lahir dengan mengenakan bayaran RM50. Ramai netizen berpendapat harga yang dikenakan mahal dan pelakon itu dilihat seperti ‘terdesak’ mencari duit.

Bagaimanapun, Janna tampil menjelaskan bahawa dia mepunyai sebab tersendiri dan bayaran yang dikenakan kepada peminat itu bukan untuk kepentingan peribadi tetapi untuk tujuan amal. Menurut Janna lagi, dia tidak kisah dengan segala kecaman kerana dia tahu apa yang dilakukannya itu adalah perkara yang betul.

“Alhamdulillah, ini merupakan langkah awal untuk saya membantu golongan yang memerlukan dan apa saya buat sepanjang minggu lalu mempunyai alasan dan tujuan tersendiri. Saya ingin jelaskan bahawa semua bayaran yang dibuat bukan untuk kepentingan peribadi saya, sebaliknya untuk tabung Wish For Their Hope (WFTH).

“Sekarang merupakan masa untuk saya memberi balik pada komuniti kerana bagi saya apa guna kalau ada platfom media sosial jika tidak digunakan dengan betul. Walaupun ramai yang memberi kecaman pada awalnya namun saya tidak kisah kerana saya tahu apa yang saya lakukan ini betul.

“Saya berharap agar orang ramai jangan terlalu cepat menghukum dengan apa yang dilakukan oleh sesorang selebriti kerana setiap perkara yang dilakukan ada sebab,” katanya kepada Astro Gempak.

Dikhabarkan Janna mampu mengaut keuntungan sehingga RM2,000 selama dua hari sahaja menjalankan servis tersebut. Apa pun tindakan Janna itu seharusnya dipuji kerana niatnya adalah untuk membantu mereka yang memerlukan.


Zizi Kirana Semakin Seksi, Makin Berani Dedah ‘Aset’

Penyanyi yang popular dengan lagu ‘Nak Ke Tak Nak’ iaitu Zizi Kirana sangat sinonim dengan imejnya yang agak seksi dan menggoda. Walaupun cara pemakaiannya sering dikecam netizen, Zizi mengakui lebih bahagia dengan caranya sendiri.

Baru-baru ini, Zizi memuat naik gambar ‘panas’ dengan hanya mengenakan singlet pendek sehingga menampakkan bahagian dada dan perut. Seperti sudah dijangka, foto tersebut dikecam teruk oleh netizen dan dihujani dengan komen berbaur lucah.

Rata-rata netizen terkejut dan ada juga yang meluahkan rasa kecewa dengan penyanyi itu yang kini semakin berani mendedahkan ‘asetnya’ dan mendakwa tindakannya itu memalukan. Ada juga berpendapat, Zizi berpakaian seksi semata-mata untuk meraih perhatian.

Namun, tidak kurang juga yang memberikan kata-kata positif kepada Zizi supaya mengabaikan segala kecaman dan kritikan negatif yang dilemparkan terhadap dirinya.

Apa pun, walaupun teguran oleh peminat atau netizen agak kasar dan mengaibkan, namun apa yang dikatakan mereka itu mungkin sekadar peringatan dan tanda sayang terhadap artis kesayangan mereka.


Baru 5 Hari, Ucapan Birthday Mawar Rashid Raih RM1,000

Selepas Janna Nick, giliran pelakon Mawar Rashid pula menawarkan perkhidmatan ucapan kepada peminatnya, namun harga yang ditawarkan jauh lebih murah iaitu RM20. Mawar memberitahu, dia menyokong idea Janna dan menyifatkan perkhidmatan tersebut sebagai salah satu caranya menghargai peminat.

“Pada saya idea servis ucapan ini sangat kreatif dan saya sendiri menyokong idea Janna itu. Bagaimanapun, disebabkan jumlah pengikut saya tidaklah begitu ramai, jadi saya tawarkan harga yang lebih rendah.

“Satu hari saya hanya hadkan kepada 10 servis ucapan sahaja. Alhamdulillah sehingga kini sambutan sangat menggalakkan apabila sudah mengutip lebih dari RM1,000,” katanya kepada Kosmo!

Mawar yang kini berehat seketika dalam bidang lakonan kerana sedang hamil empat bulan, mengambil peluang menawarkan perkhidmatan tersebut untuk mencari rezeki. Katanya lagi, dia juga sudah berbincang dengan suami sebelum menawarkan servis tersebut dan tidak kisah jika dikecam.

“Saya sedang hamil empat bulan, jadi sementara tempoh berehat dalam bidang lakonan ini, lebih baik saya mencari rezeki menggunakan media sosial.

“Mungkin hati saya sudah kebal, jadi saya tidak kisah sekiranya terdapat peminat yang mengecam perkhidmatan ini. Biarlah saya ambil kata-kata positif sahaja dari peminat,” katanya.

Sebelum ini, Janna Nick dikecam hebat kerana ramai berpendapat harga yang dikenakan mahal dan pelakon itu dilihat seperti ‘terdesak’ mencari duit. Namun, dikhabarkan dalam masa dua hari, Janna mampu meraih pendapatan sebanyak RM2,000.


"Bukan Senang Nak Istiqamah"

Sejak membuka tudung dua tahun lalu, penampilan Uqasha Senrose sentiasa menjadi perhatian apalagi dengan susuk badannya yang montok. Bagi Uqasha, istiqamah bukan sesuatu yang mudah dan percaya beliau masih tidak keterlaluan.

“Saya buat tak tahu sahaja apa yang mereka nak cakap dan kecam kerana saya tahu saya masih lagi dalam landasan. Kalau nak berubah itu antara saya dengan tuhan kerana bagi saya nak berubah itu bukannya sesuatu yang mudah”

“Saya pernah berubah suatu ketika dulu dan bukan mudah untuk terus istiqomah, nak buat benda itu biarlah berpanjangan. Kalau kita buat benda baik ke buruk ke orang tetap nampak jadi bagi saya lebih baik biarkan saja,” katanya.

Baru-baru ini perkongsian gambar Uqasha ketika bercuti di Bangkok menjadi bualan ramai apabila pelakon itu tampil seksi. Ini bukanlah kali pertama kontroversi Uqasha berpakaian seksi selepas membuka hijab.

Tidak mengapalah doakan saja Uqasha supaya suatu hari nanti akan berubah dan menutup aurat sebetulnya. Siapa tahu sampai masanya nanti Uqasha berubah mungkin lebih baik daripada yang mengata sebelum ini. (rtky/w)


"Tolong Hormat Perasaan Keluarga Yang Telah Kehilangan"

Berikutan kenyataan PU Amin mengenai bencana alam di Indonesia baru-baru ini merupakan malapetaka dari Tuhan, Caprice tampil memberikan pendapat. Jelasnya, kita sepatutnya menghormati sensitiviti keluarga yang telah kehilangan orang tersayang tanpa menilai sebab ianya berlaku.

“Salam PU, maaf caprice nak tegur secara buka but your public tweet about the tragic events in Indonesia is truly uncalled for and really saddens me. Kita kene respect jugak the sensitivity to the families who have lost their loved ones”

Selain itu, Caprice juga mendedahkan kerana kenyataan yang dikeluarkan PU Amin, pelbagai dakwaan dilemparkan seperti terdapatnya pesta LGBT di kawasan berkenaan menyebabkan malapetaka itu berlaku.

“Sebab tweet ni, kalau PU baca comments kat IG / facebook, ade netizens yang pandai-pandai tambah cakap area ni memang ade ‘pesta lgbt’ and sebab tu lah kene tsunami. What if they are wrong?”

“We should pray for the safety and well-being of our fellow Muslim brothers and sisters in Indonesia. Doa untuk mereka not make religious assumptions as to why this happened. Harap PU faham”

“Caprice harap PU teruskan giving reminders to our fellow Muslims. It is very good to remind but at the same time, we must also practice humanity, humility, and compassion too. These are traits within Islam aswell. Salam,” tulisnya.

Dalam masa yang sama, PU Amin yang menyedari teguran Caprice tampil memohon maaf andai terlajuran dalam berkata-kata. Pendakwah juga manusia biasa, ada salah silapnya. Yang penting PU Amin sudah memohon maaf. (rtky/w)


Mahu Temukan DSV & Aishah, Bukan Gimik Pemasaran

Bulan lalu, kecoh seketika apabila penyanyi yang juga merupakan juara Juara Gegar Vaganza musim keempat, Aishah mendakwa bahawa hadiah seutas rantai bernilai RM80,000 pemberian Datuk Seri Vida kepadanya adalah palsu.

Terbaru, Datuk Seri Aliff Syukri yang merupakan penaja utama Gegar Vaganza 5 meluahkan hasratnya untuk mempertemukan Aishah dan Vida bagi membantu menyelesaikan kemelut berhubung isu penajaan hadiah.

“Walaupun tidak terlibat dalam permasalahan ini, namun saya terpanggil untuk masuk campur dan menawarkan bantuan kerana kedua-duanya adalah kenalan baik saya dan mahu menjernihkan hubungan mereka.

“Saya sudah pun berbincang dengan Astro mengenai hal ini dan butir perbincangan akan dimaklumkan kepada umum usai pertemuan tersebut diadakan kelak,” katanya.

Dalam masa sama, Aliff menegaskan tindakannya itu bukanlah untuk mencetuskan gimik atau pun untuk melariskan produknya, tetapi niat beliau hanya mahu melihat mereka berdua berbaik dan menjernihkan semula hubungan.

“Saya tidak berniat menunjukkan diri ini seperti malaikat, cuma membantu sekadar yang termampu. Sebagai penaja utama program besar seperti ini, jika permasalahan ini tidak diselesaikan dengan baik, barang kali secara tidak langsung akan menjejaskan nama baik syarikat saya. Jadi, inilah peluang terbaik untuk dimanfaatkan bersama agar kekeruhan itu dapat dijernihkan kembali,” ujarnya.

Apa pun diharap niat baik Aliff Syukri itu dipermudahkan. Lebih baik jika mereka dipertemukan dan membincangkan perkara tersebut secara baik agar kemelut yang berlaku tidak berpanjangan.


Wanita Sumbat Anak Dalam Mesin Basuh

Bermula hanya sekadar gurauan namun akhirnya mengundang padah. Seorang wanita dipercayai menyumbat anaknya ke dalam mesin basuh di sebuah pusat dobi layan diri.

Kejadian yang berlaku di Laundry Bar cawangan HVS Resources Bukit Sentosa itu berpunca daripada niat seorang ibu yang mahu bergurau dengan anaknya.

Menurut Oh My Media, wanita tersebut memasukan anaknya ke dalam mesin basuh tanpa berfikir panjang dan akhirnya didapati pintu mesin berkenaan tidak dapat dibuka semula selepas ditutup.

Kejadian itu mendapat perhatian ramai setelah wanita tersebut menjerit meminta tolong untuk membuka pintu mesin berkenaan demi menyelamatkan anaknya.

Bagaimanapun, tindakan pantas beberapa pekerja restoran mamak bersebelahan pusat dobi berkenaan akhirnya berjaya mengeluarkan kanak-kanak tersebut.

Berdasarkan sebuah video yang dirakam, pekerja tersebut akhirnya mengambil tindakan untuk memecahkan kaca pada mesin basuh berkenaan setelah tindakan mereka bertungkus lumus membuka pintu tersebut gagal.

Video ini bagaimanapun tular di laman Facebook  dan rata-rata netizen melemparkan amarah atas tindakan wanita berkenaan yang tidak sepatutnya menjadi bahan gurauan.


Kisah Silam Fatin Afeefa Undang Persoalan Netizen

Pasti ramai yang tahu pelakon Fatin Afeefa yang pernah popular menerusi filem Tentang Bulan  mendirikan rumah tangga ketika berusia 19 tahun, namun perkahwinannya bersama pelakon Adam Shahz hanya mampu bertahan selama tiga tahun.

Baru-baru ini, Fatin berkongsikan gambar bersama anak sulungnya, Adam Aisy Arrian yang baru saja menyambut ulang tahun yang ke-6. Fatin turut meluahkan rasa syukur kerana dikurniakan hadiah paling bermakna dalam hidup iaitu putera sulungnya.

Bagaimanapun, posting tersebut menjadi perhatian netizen yang mempersoalkan adakah anak sulungnya itu hasil dari perkahwinannya dengan bekas suami, Adam Shahz. Fatin menjawab persoalan tersebut dengan menyatakan bukan dari ‘lelaki’ tersebut.

Segala persoalan dari netizen dijawab tenang oleh Fatin yang menyatakan bahawa dia pernah berkahwin sebanyak dua kali, namun hanya perkahwinan keduanya sahaja yang dikongsikan kepada umum. Fatin juga mengatakan anak sulungnya itu adalah hasil dari perkahwinan pertamanya yang tidak pernah didedahkan.

Terdahulu, kenyataan yang dikeluarkan oleh Adam pernah mengejutkan netizen apabila mendedahkan anak sulung mereka itu merupakan anak angkat.


‘Gurauan’ AC Mizal Malukan Keadaan Fizikal Zamani?

Tidak dinafikan bahawa bukan mudah untuk menjadi penghibur dan kadang-kala tanpa sengaja juga kita mampu mengguriskan perasaan dan hati orang ramai. Begitulah antara yang terjadi kepada AC Mizal dan juga Zamani dalam Gegar Vaganza baru-baru ini.

Dalam video di atas, AC menyatakan bahawa fizikal Zamani kelihatan terlalu kurus dan dia menasihatkan agar Zamani mendapatkan bantuan vitamin dan juga minum susu. Kita semua tahu Zamani kurus tapi kita tidak tahu, mungkin apa yang AC Mizal cakap itu sekadar mengikut skrip. Biasanya begitulah’kan?

Apa-apa pun, akibat beberapa teguran AC tersebut, wujud segelintir warga laman sosial yang tidak senang dengan kenyataan tersebut selain menyifatkan bahawa pelawak dan pengacara hebat berkenaan tidak sepatutnya berbuat sedmikian.

Pastinya AC Mizal mempunyai jawapan tersendiri dan paling tidak, perkara ini sedikit sebanyak menghangatkan Gegar Vaganza musim terbaru. Gegar Vaganza musim lepas pun hangat lagi, hadiah palsu dan tanah lot mengecil. (rtky/s)


“Tanah Yang Dijanjikan Bukanlah Lot Banglo”

Hampir setahun menunggu, penyanyi Aishah meluahkan rasa terkilan apabila dimaklumkan akan menerima tanah lot yang lebih kecil dan bukannya tanah lot banglo seperti yang diijanjikan semasa memenangi pertandingan  Gegar Vaganza musim keempat.

Menerusi Instagram, Aishah turut mempersoalkan mengapa perkara tersebut hanya diberitahu selepas setahun menunggu. Kata Aishah lagi, dia juga turut tertanya-tanya adakah nilai hadiah itu satu kesilapan atau hanya mahu menampakkan program tersebut hebat.

“Tak tahulah nak menangis ke nak ketawa, sudahlah susah payah nak tuntut hadiah siap dengan maki hamunnya, minta tangguh lebih setahun. Sekarang diberitahu yang tanah dijanjikan itu bukan lot banglo, tapi lebih kecil, katanya itu perjanjian dengan badan penyiaran,” katanya.

“Hampir setahun baru nak bagi tahu? Jadi yang diuar-uarkan dalam televisyen tu tak betullah ya? Kesilapan atau sahaja nak gempakkan program. Adoiii I am speechless,” tulisnya di Instagram.

Terdahulu, Aishah meluahkan rasa kecewanya mengenai hadiah tanah lot banglo yang dimenanginya masih belum diterima selepas hampir setahun. Lebih mengecewakan lagi apabila barangan kemas hadiah tajaan daripada Datuk Seri Vida didakwa palsu.


Terkejut Dengan Tuduhan, Fattah Amin Nafi Tipu Peminat

Beberapa hari lalu, sebuah portal hiburan mendedahkan menerima kiriman email daripada seorang ejen produk MRP Sup DIET & Berrytox dibawah syarikat MRP International SDN BHD milik pelakon Fattah Amin, mendakwa ejen-ejen sudah banyak melaburkan wang tetapi produk tidak dapat dijual kerana Fattah dikatakan tidak lagi rancak mempromosikan produknya itu seperti sebelum ini.

Tampil menjelaskan mengenai isu berkenaan, Fattah akui terkejut dan menafikan tuduhan tersebut. Fattah memberitahu, dia tidak akan menipu peminatnya dan dalam usaha mencari jalan penyelesaian berhubung isu berkenaan

“Saya terkejut dengan tuduhan ini. Saya tidak akan menipu peminat dan penyokong saya dengan mempromosikan sesuatu yang saya sendiri tidak percaya.

“Saya sedang bekerjasama dengan Universal Music untuk menyelesaikan masalah ini. Sebarang kenyataan rasmi tentang isu ini, akan saya berikan melalui pihak pengurusan,” katanya kepada mStar Online..

Dalam masa sama, pihak pengurusan Fattah bersama peguam akan memantau dan dan menyelesaikan isu berkenaan dan beberapa pelanggan lain yang pernah menandatangani kontrak dengan bekas pihak pengurusan Fattah sebelum ini.

Terdahulu, pengirim tersebut memberitahu tidak mahu memanjangkan isu berkenaan tetapi mendakwa pihak Fattah bersikap lepas tangan dan membiarkan ejen menanggung kerugian, maka terpaksa dibawakan isu ini kepada pihak media.


Kerana Warna Menawan, Ayda Jebat, Elfira Loy & Neelofa ‘Bergaduh’

Kehebatan dan juga keunikan jenama OPPO sememangnya tidak dapat dinafikan lagi dan baru-baru ini, sebuah lagi telefon pintar F9 OPPO hadir dengan kelainan tersendiri dan yang paling penting mendahului pesaing yang lain.

Malah Ayda Jebat sendiri juga dalam masa yang sama cukup kagum dengan keupayaan OPPO F9 dalam memastikan kehidupan seharian terasa lengkap dan lebih produktif. Mari kami kongsikan 5 perkara yang membuatkan anda tidak mahu melepaskan OPPO F9 baru ini.

OPPO F9 kali ini hadir dengan warna Starry Purple, satu spektrum warna yang sekali pandang saja sudah membayangkan keyakinan, elegan dan juga mewah. Malah padanan warna ini juga boleh jadi satu kelengkapan fesyen anda. Orang lain telefon asyik warna perak dan hitam saja, sekali anda punya warna ungu, menyerlah sangat!

Dengan reka bentuk yang unik ditambah lagi dengan kilauan dari cahaya ungu gelap, memang tak dinafikan lagi, Starry Purple tidak akan ditelan zaman kerana elemen fesyen yang ada padanya. Malah ia turut mampu menaikkan keyakinan anda lagi-lagi bila terkena cahaya, memang jelas sangat kecantikan OPPO F9 Starry Purple ini!

5 minit pengecasan, 2 jam panggilan – dengan ini sahaja sudah terbayang betapa beruntungnya pengguna OPPO F9 kerana dapat menjimatkan banyak masa.

Malah dengan perlindungan sebanyak 5 lapisan untuk sistem pengecasan pantas ini, ia dapat melindungi telefon pintar anda daripada terlebih panas dengan penggunaan MCU yang terbukti sangat berkesan. Jadi anda tidak perlu risau lagi jika ingin menggunakan telefon semasa mengecas.

Jika anda peminat setia OPPO, anda pasti jatuh cinta dengan kecekapan dan kehebatan kamera mereka. Untuk OPPO F9 Starry Purple ini ia dilengkapi dengan dwi kamera di bahagian belakang (16MP+2MP) yang turut dilengkapi dengan artistic portrait mode. Tak percaya gambarnya sangat awesome? Lihat saja gambar sebelum (kiri) dan selepas (kanan). Hebat,bukan?

Sementara itu, kamera hadapan hadir dengan 25MP diperhebatkan lagi dengan teknologi A.I. Beauty 2.1. Kamera hadapan OPPO F9 ini sememangnya terbukti dalam menghasilkan selfie yang menawan.

Melalui sokongan 6GB RAM dan juga kapasiti storan sebanyak 64GB, anda boleh selfie sepuas hati. Selain itu, dengan kuasa sehebat OPPO F9 ini, semua aplikasi dapat berjalan dengan lancar. Tidak ada apa lagi nak dirisaukan dengan kemampuan dan keupayaan OPPO F9 ini dalam membantu kelancaran penggunaan seharian.

Untuk pengetahuan anda, untuk edisi warna Starry Purple ini, OPPO berkolaborasi dengan gergasi kosmetik terkenal iaitu Shiseido. Paling menarik sekali, di dalam setiap kotak edisi terhad OPPO F9 x Shiseido Starry Purple ini terdapat gincu dan juga pass barangan mekap (Starry Purple make up look) yang bernilai RM199.

Memang berbaloi sangat-sangat sebab harga untuk OPPO F9 x Shiseido Starry Purple ini hanya RM1,399!

Tapi jangan terlepas peluang untuk tempahan bermula 3 Oktober ini hanya di Lazada. Klik link ini untuk dapatkan edisi terhad OPPO F9 dengan warna penuh menawan sebelum kehabisan – https://goo.gl/MivgTZ. Untuk pass tersebut pula, boleh ditebus di outlet terpilih Shiseido.

Ini berita baik buat peminat Ayda Jebat! Pada 2 Oktober nanti akan diadakan sesi Facebook Live (klik sini untuk sertai!) tepat pada jam 7 malam. Jangan lupa letak sekali hashtag #OPPOF9 & #StarryPurple dan 13 pemenang bertuah akan dapat memenangi 3 earphones dan juga 10 tiket wayang. Terbaiklah!

Jadi anda tunggu apa lagi, bersiap sedialah untuk sama-sama merasai sendiri kehebatan OPPO F9 Starry Purple ini – ikon telefon pintar yang bergerak selari dengan dunia fesyen.


“Tak Adil Minta Bayaran Wish Birthday, Jangan Materialistik”

Baru-baru ini kecoh mengenai seorang selebriti yang menawarkan servis ucapan hari lahir kepada peminat dengan mengenakan bayaran RM50. Isu tersebut turut mendapat perhatian pelakon, Nur Fazura yang kurang senang dengan dengan perkhidmatan berbayar itu kerana sebagai seorang selebriti, peminat sepatutnya menjadi keutamaan.

Tambah Fazura lagi, sepatutnya mesej yang ingin disampaikan perlulah ikhlas dari hati bukannya dengan meminta bayaran. Fazura berkata lagi, jangan terlalu materalistik hingga membebankan peminat, jika tidak mahu lakukan, lebih baik jangan dibuat.

“Kita janganlah materialistik sangat. Tak adil untuk minta bayaran untuk ucapan sebegitu.

“Kalau tak nak buat ucapan, lebih baik jangan buat. Jangan membebankan pengikut anda, nampak macam tak ikhlas di mata mereka.”

Walaupun ramai yang mengecam perkhidmatan selebriti berkenaan, dengar cerita servis tersebut mendapat sambutan baik oleh pengikutnya. Pasti semua tahu siapa selebriti yang dimaksudkan oleh Fazura.


Didakwa Bawa Bala, Gerai Safiey Illias Diboikot

Sebelum ini, kisah penghijrahan usahawan kosmetik Safiey Illias menjadi perhatian ramai. Namun, transformasinya yang kembali menjadi seorang perempuan membuatkan netizen kurang senang dan ada yang mengatakan Safiey menggunakan agama untuk meraih perhatian demi perniagaannya.

Baru-baru ini, nama Safiey sekali lagi menjadi bualan ramai apabila kedatangannya ke satu program di Ipoh mendapat bantahan oleh badan bukan kerajaan (NGO) sehingga gerainya diarahkan tutup. Menerusi Instagram, Safiey meluahkan rasa terkilan apabila gerainya terpaksa ditutup dan kehadirannya ke acara tersebut didakwa membawa malapetaka.

Katanya lagi, tindakan menghalangnya hadir ke program berkenaan tidak wajar kerana banyak lagi perkara diberi perhatian. Safiey juga turut meluahkan rasa kasihan terhadap pekerjanya yang mahu mencari rezeki membantu keluarga namun terpaksa pulang.

Insiden yang menimpa Safiey itu dilihat sebagai perkhabaran gembira bagi segelintir netizen. Rata-rata netizen meluahkan rasa syukur apabila gerainya diboikot dan berharap ianya menjadi pengajaran buat Safiey. Namun, ada juga netizen tidak bersetuju dengan tindakan memboikot gerai Safiey kerana ia seolah menutup pintu rezeki seseorang.

Bagaimanapun, bukan saja gerai Safiey diarahkan tutup, malah gerai milik usahawan popular, Nur Sajat yang dikendalikan oleh pihak stokis negeri turut diganggu oleh pihak NGO berkenaan.


"Satu Wish RM20 Sahaja!"

Selepas Janna Nick, kini giliran Mawar Rashid pula mencari ‘duit tambahan’ apabila menawarkan servis yang sama kepada peminat, ucapan hari jadi daripadanya dengan harga yang jauh lebih murah, RM20.

Servis berkenaan telah dimuat naik Mawar di Instastory baru-baru ini. Sebelum ini Janna yang memulakan khidmat ini namun dikecam hebat oleh orang ramai kerana mahal dan ‘terdesak’ mencari duit.

Tetapi kali ini Mawar pula tampil menawarkan khidmat ini kepada peminat selepas kontroversi Janna sebelum ini. Mungkinkah ianya bakal menjadi trend di kalangan selebriti selepas ini?

Dikhabarkan Janna mampu mengaut keuntungan sehingga RM2,000 selama dua hari sahaja menjalankan servis ini. Tidak hairanlah Mawar juga turut mnejejakkan kaki melakukan perniagaan ini.

Tidak pasti mereka ini ‘terdesak’ mencari duit atau pun tidak, tetapi pastinya khidmat yang mereka tawarkan ada permintaan di luar sana. Beruntung jadi artis, senang membuat duit dalam masa yang singkat! (rtky/w)


Ayda Jebat Sindir Industri Malaysia, Menang Di Singapura

Merangkul trofi Lagu Terbaik Malaysia di Anugerah Planet Muzik 2018 baru-baru ini di Singapura, ucapan Ayda Jebat menyindir industri Malaysia membuatkan ramai berasa berang kerana dianggap memalukan Malaysia.

“Ini merupakan anugerah pertama untuk kategori terbaik yang pernah saya dapat. Saya percaya muzik yang bagus itu boleh diterima di mana saja walaupun bukan di Malaysia,” katanya di Anugerah Planet Muzik 2018.

Rata-rata peminat berpendapat ucapan Ayda di Singapura baru-baru ini ‘kurang cerdik’, selain memalukan negara sendiri biarpun sudah memenangi anugerah hanya kerana rasa tidak puas hati.

Sindiran Ayda difahamkan berkaitkan dengan kontroversi sebelum ini, dimana beliau tidak berpuas hati lagunya, Mata gagal ke pentas AJL 32. Malah Ayda mengatakan indsutri Malaysia terlalu banyak isu politik dalaman.

Ucapan sindirin Ayda turut mendapat perhatian Adibah Noor, yang berpendapat setiap lagu ada penilaian tersendiri dan bukan kerana tidak diterima. Biarpun tidak menyebut sebarang nama, namun ramai mendakwa ianya Ayda. (rtky/w)


Ucapan Birthday Janna Nick, Dua Hari Raih RM2,000

Beberapa hari lalu, nama Janna Nick menjadi bualan ramai apabila pelakon dan pengacara itu memperkenalkan servis ucapan hari lahir dengan mengenakan bayaran RM50. Promosi servis ucapannya itu mendundang reaksi negatif daripada netizen dan dikecam hebat.

Bagaimanapun, menurut Janna, dia tidak menyangka perkhidmatannya itu mendapat sambutan baik dan mampu meraih sebanyak RM2,000 dalam dua hari. Kata Janna lagi, walaupun ada segelintir pihak memerli tindakannya itu, ia tidak memberi sebarang kesan padanya.

“Menjadi lumrah, setiap perkara yang dilakukan selebriti akan mengundang kecaman dan juga pujian. Saya tidak terkesan pun. Mereka kena faham, tidak semua benda yang tak disukai oleh mereka akan turut dibenci orang lain. Ada yang menyokong servis saya perkenalkan ini.

“Tak kisahlah jika netizen mahupun artis memberikan pandangan masing-masing, sama ada positif atau sebaliknya mengenai servis saya buat ini. Ia secara tidak langsung menjadi promosi untuk saya,” katanya seperti dipetik daripada BH Online.

Dalam masa sama, pelakon Mawar Rashid juga turut menawarkan perkhidmatan yang sama dengan harga lebih rendah, RM20 untuk satu ucapan. Menurut Janna, ianya persaingan yang sihat jika ada selebriti lain turut mengikut jejak langkahnya itu.

Terdahulu, Janna memberitahu apa yang dilakukannya itu bersebab dan perkara itu akan didedahkannya pada 4 Oktober depan.


“Zain Bising Jika Saya Bawa Aaisyah Ke Majlis Hiburan”

Dalam ramai-ramai anak selebriti, anak kepada pelakon Zain Saidin dan Rozita Che Wan iaitu Aaisyah Dhia Rana antara yang menjadi perhatian ramai. Bagaimanapun, Che Ta memberitahu Zain tidak mahu Aaisyah mengikut jejak langkah mereka untuk bergelar artis.

Kata Che Ta lagi, suaminya itu juga tidak suka dia membuka akaun Instagram Aaisyah sama seperti selebriti lain. Tambah Che Ta, Zain juga tidak mahu anaknya itu didedahkan dengan dunia hiburan walaupun Aaisyah kini sudah mula menunjukkan minat dalam nyanyian dan lakonan.

“Seboleh-bolehnya Zain tidak mahu Aaisyah menjadi artis dan didedahkan dengan dunia hiburan. Malah, Zain bising jika saya bawa Aisyah ke majlis hiburan hingga balik lewat malam. Ini kerana dia tidak mahu anak ponteng sekolah. Cuma, jika ada tawaran Aaisyah berlakon dengan saya, kami okay. Kalau hanya dia seorang kami tak akan ambil.

“Sejak usia tiga tahun lagi Aaisyah suka menyanyi dan berlakon. Kalau dia duduk saja, kita boleh dengar dia menyanyi seorang diri. Lagu yang dinyanyikan pula lagu orang dewasa. Lagu berkenaan dia dengar di radio. Malah, lagu Keke Challenge pun dia tahu.

“Kalau depan cermin pula dia suka berangan jadi pelakon. Pendek kata, dia berjiwa orang dewasa dan ikut seperti saya,” katanya kepada Harian Metro.

Tidak hairan jika Aaisyah meminati untuk menceburi dalam industri hiburan sama seperti ibu bapanya. Ke mana tumpahnya kuah, kalau tidak ke nasi. Apa pun, mungkin Zain sudah mempunyai perancangan untuk masa depan anaknya itu.


Akui Cuai, Yana Samsudin Mohon Maaf Pada Anak & Suami

Tidak dapat dinafikan, setiap ibu bapa pastinya memberikan sepenuh perhatian buat cahaya mata namun kadang-kala ada perkara yang tidak dapat dielakkan. Menerusi Instgram Yana Samsudin baru-baru ini, anaknya, Aisy Mateen menerima jahitan di bahagian kening.

Menurut Yana, kejadian tersebut berlaku ketika mereka di kampung. Ia terjadi dengan begitu pantas malah dalam masa yang sama dia turut memohon maaf kepada anak dan suaminya di atas kecuaiannya itu.

“@aisymateen Mommy minta maaf sangat malam semalam. Tak jaga Mateen dengan baik. Minta maaf @fadzilzahari. Kami balik kampung Yong Peng semalam. Dalam beberapa saat saja mommy tak tengok Mateen, Mateen lari dan jatuh terhantuk meja kaca,” katanya.

Sementara itu, pengikut Yana tidak henti-henti mendoakan agar Mateen dapat sembuh dengan cepat selain ada yang turut bercerita bagaimana mereka turut pernah mengalami situasi yang sama sebelum ni. Semoga anak cepat sembuh dan baik-baik belaka hendaknya. (rtky/s)


Didakwa Pakai Kasut Tiruan, Awal Ditipu ‘Orang Tengah’?

Nampaknya tahun 2018 beberapa bulan saja lagi menghampiri penutup dan kita di laman sosial hari ini dihidangkan dengan kisah Awal Ashaari. Kali ini, sekali lagi Awal terpalit dengan isu barang tiruan. Jika dulu baju, sekarang ini kasut pula. Panas isu ini menjadi perbalahan di kalangan ahli streetwear tegar.

Semuanya berpunca daripada sebuah akaun Instagram sebelum ini yang terkenal kerana mendedahkan identiti selebriti yang memakai barangan fake (tiruan) berjenama. Akaun tersebut sebelum ini yang pernah dipadam, kini kembali aktif.

Melalui kenyataan akaun tersebut, kasut yang digunakan Awal adalah tiruan kerana terdapat perbezaan di antara kasut milik selebriti itu dan juga yang asli. Namun Awal kemudiannya menyatakan bahawa dia memperoleh kasut tersebut melalui cawangan jenama terkenal itu di ibu kota sekali dengan gambar resit pembelian.

Membuatkan cerita lebih menarik, kasut tersebut sebenarnya tidak dipasarkan di Malaysia namun Awal boleh dapat pula dan dia turut berkongsi screenshot di Insta Stories mengenai perbualan di antara pembeli kasut (orang tengah) tersebut.

Apa yang pasti, akaun Instagram yang mendedahkan perkara tersebut dalam masa yang sama menyatakan bahawa Awal perlu berhati-hati selepas ini mempercayai orang untuk mendapatkan kasut baru tersebut. Isu asli atau fake ini tidak akan pernah habis. Masing-masing dengan pendirian sendiri. (rtky/s)


Elizabeth Tan Teruja Berhijab, Peminat Pula Bergaduh

Baru-baru ini penyanyi dan pelakon, Elizabeth Tan ada memuatnaik gambar bertudung litup dan sebelum itu lagi, dia juga ada berkongsikan alunan suaranya dengan menyanyikan lagu Faizal Tahir, Assalamualaikum. Namun di sebalik perkongsiannya itu, ada segelintir peminat yang kurang senang.

Malah perkara itu seterusnya mencetuskan perdebatan di ruangan komen milik penyanyi tersebut. Sementara itu ada yang tidak senang dengan pemakaian tudung kerana menyifatkan perkara tersebut seperti mempermainkan agama.

“Ini pengalaman pertama saya memakai tudung dan semestinya sangat teruja. Tidak sangka pula foto itu menarik perhatian ramai dan maklum balas yang luar biasa. Terima kasih buat yang memberi pujian serta kata-kata positif. Apapun, harap semua ‘chill’ saja kerana saya memakai tudung bagi membawa watak wanita mualaf bernama Ain dalam drama berjudul Senafas Rindu”

“Sebagai pelakon, saya kena profesional untuk menjayakan watak seperti dikehendaki pengarah. Saya berani menyahut cabaran ini disebabkan ia sebuah naskhah yang naik. Saya membawa watak mualaf. Sebenarnya watak saya bertudung adalah untuk beberapa episod saja,” jelasnya.

Apa pun, Elizabeth Tan atau mesra dipanggil Lizzy ini dalam masa sentiasa mendapat sokongan peminat setianya dalam memeriahkan lagi perjalanan seninya di dalam industri hiburan tanah air. (rtky/s)


“Memang Saya Caj RM50, Bukan Gimik”

Sebelum ini nama Janna Nick hebat diperkatakan gara-gara tampil dengan servis ucapan hari lahir di Instagram Stories dengan bayaran RM50. Perkara tersebut dalam masa yang sama turut menimbulkan tanda tanya sama ada sememangnya pelakon ini benar-benar mengenakan caj atau tidak.

Bagaimanapun melalui laporan Harian Metro, Janna mengakui dia sememangnya mengenakan caj terhadap setiap ucapan yang dikongsikan di laman sosial tersebut. Untuk pengetahuan anda, ketika ini jumlah pengikut Janna di Instagram menghampiri 4 juta.

“Ya, saya memang kenakan caj RM50 untuk setiap ucapan yang diminta peminat. Bukan itu saja, saya juga akan kenakan bayaran untuk beberapa perkhidmatan lain di medium sama,” kata pelakon popular itu. Sebagai selebriti, apa saja yang kita lakukan akan dapat perhatian. Malah, tak buat apa-apa pun orang akan bercakap juga”

“Jadi, apabila ada yang menganggap apa yang saya buat ini adalah salah dan perlu dikecam, bagi saya ia berbaloi untuk dikecam. Alhamdulillah, perancangan saya untuk menarik perhatian netizen juga membuahkan hasil. Bagi yang memberi reaksi negatif, saya terima dengan hati terbuka,” kongsinya.

Sementara itu dalam masa yang sama, Janna turut menyatakan bahawa apa yang dilakukannya ketika ini adalah bersebab malah perkara itu akan didedahkannya pada 4 Oktober nanti.

“Dulu orang kata artis cepat melatah. Sekarang, apabila jadi benda macam ini, peminat pula yang melatah. Yang pasti, ini bukan gimik atau apa,” katanya.

Apa yang pasti, social experiment yang dilakukan oleh Janna ini berjaya menarik perhatian pengguna laman sosial tanah air. (rtky/s)


Sajat Dah Sediakan Kubur Sendiri, Mahu Bina Masjid

Selepas dilanda pelbagai kontroversi, usahawan kosmetik popular Nur Sajat memberitahu tidak sabar untuk membina sebuah masjid di atas sebidang tanah yang dibelinya tidak lama lagi.

Menerusi Instagram, Sajat juga turut meluahkan hasratnya untuk membina rumah perlindungan untuk anak yatim. Sajat memberitahu lagi, masjid yang bakal dibina itu turut disediakan kelengkapan menguruskan jenazah dan tempat kuburnya apabila dia sudah tiada suatu hari nanti.

Menurut Sajat, masjid dan rumah anak yatim itu dijangka siap tahun hadapan. Bagaimanapun, Sajat merahsiakan lokasi masjid tersebut dan akan dimumkan bila sudah siap kelak.

Rata-rata netizen meluahkan rasa syukur dan menyokong niat baik Sajat itu. Ada juga yang mendoakan agar Sajat terus istiqamah untuk berubah ke arah lebih baik. Namun ada juga yang mengecam Sajat kerana tidak perlu menunjuk untuk melakukan kebaikan bimbang ianya mengundang fitnah dan riak.


Syatilla Melvin Idam Anak Perempuan Comel, Mata Hijau

Selepas keguguran hingga mengalami pendarahan teruk pada Julai lalu, pelakon Syatilla Melvin mengumumkan perkhabarkan gembira apabila dia mengesahkan hamil anak kedua awal bulan ini.

Baru-baru ini menerusi akaun Instagramnya, Syatilla memberitahu dia teringin untuk menimang cahaya mata perempuan bermata hijau. Syatilla turut meminta peminatnya mendoakan agar apa yang diidamkan itu dimakbulkan.

Rata-rata peminatnya memberikan respon positif  serta turut mendoakan agar Syatilla dan Sam dikurniakan zuriat yang comel, cukup sifat dan sihat.

Sebelum ini, pelakon Syatilla Melvin meluahkan rasa kecewa apabila hasrat untuk menimang cahaya mata kedua tidak kesampaian apabila dia mengalami keguguran. Syatilla yang ketika itu hamil enam minggu mengalami pendarahan yang teruk selepas melakukan kerja rumah.

Syatilla dan Sam mendirikan rumah tangga pada 8 Februari 2016 dan mempunyai seorang anak lelaki, Syeriv Samheizy yang kini berusia setahun.


Menangi Tiket Kuala Lumpur Major Dota 2 Secara Percuma!

Syarikat telekomunikasi tempatan, U Mobile yang bekerjasama dengan PGL, Rangkaian EGG dan IMBA akan membawa kejohanan Dota 2 terbesar dunia ke Kuala Lumpur!

Dalam pertandingan tersebut, seramai 16 pasukan akan berentap untuk membawa pulang hadiah wang tunai sebanyak USD1 juta.

Jadi apa tunggu lagi! Pengguna U Mobile berpeluang untuk memenangi sepasang tiket PERCUMA untuk menyaksikan The Kuala Lumpur Major peringkat dunia di Axiata Arena, Bukit Jalil pada 16 sehingga 18 November ini.

Sebanyak 100 pasang tiket daripada pelbagai kategori termasuklah Immortal, Divine dan Ancient tersedia untuk dimenangi.

Ingin tahu bagaimana cara untuk menyertai pertandingan ini untuk para pengguna U Mobile? Mudah sahaja:

1. SMS KLM ke 28121
2. Jawab 1 soalan mudah mengenai Dota 2

Bukan pelanggan U Mobile? Jangan sedih, anda hanya perlu dapatkan pelan pascabayar Giler Unlimited GX50 ataupun prabayar Giler Unlimited GX30 dari U Mobile dan dapatkan 15 atau 10 penyertaan dengan serta merta!

Di samping itu, bagi setiap RM30 yang dibelanjakan untuk perkhidmatan U Mobile, anda secara automatiknya akan diberikan 20 penyertaan tambahan untuk membantu meningkatkan lagi peluang pemenangan anda.

Sebanyak 13 pemenang tiket The KL Major bertuah yang turut membeli kod STEAM melalui U Mobile akan memenangi sepasang Pas Eksklusif untuk beramah mesra bersama pemain-pemain Dota 2 serta hadiah-hadiah lain yang menarik. Wah bestnya!

Bukan sahaja dapat tiket percuma dari U Mobile untuk perlawanan Dota 2 peringkat dunia ini. Anda juga bakal menikmati internet dengan tahap kelajuan yang super duper hebat.

Hanya dengan RM 50 anda akan mendapat Pascabayar Giler Unlimited GX50 yang dilengkapi dengan data TANPA HAD untuk semua aplikasi dan juga panggilan percuma ke semua rangkaian.

Manakala Prabayar Giler Unlimited GX30 juga dilengkapi dengan data TANPA HAD untuk semua aplikasi. Hanya RM30 sebulan tanpa caj tersembunyi.

Jom sertai sekarang! Tempoh peraduan adalah dari 21 September 2018 sehingga 31 Oktober 2018.


Aliff Syukri Buat Hal Lagi, Gelar Anak Macam Pengemis

Beberapa hari lalu usahawan kosmetik, Datuk Aliff Syukri dipuji ramai selepas melancarkan lagu nasyid bersama isterinya, Datin Shahida. Tetapi nampaknya Aliff sekali lagi dikecam teruk apabila beliau memuat naik gambar di Instagram menggelar anak-anaknya seperti pengemis.

Mungkin niat Aliff hanya mahu bergurau, namun kepsyen tersebut mencetuskan pertelingkahan netizen di ruangan komen.

BACA: “Lagu Nasyid Sejuk Hati, Lagu Bobo Dimana Hati Jadi Beku”

Tidak kurang juga, ada yang beranggapan Aliff sengaja memuat naik kepsyen seperti itu semata-mata untuk mendapatkan pujian dari netizen memandangkan beliau sahaja yang kelihatan elok di dalam gambar.

Bagaimanapun, seperti sudah dijangka rata-rata netizen mengecam usahawan tersebut dan meluahkan rasa tidak puas hati kerana sebagai seorang bapa beliau seharusnya menjaga percakapan kerana apa yang diucapkan adalah satu doa.

Apa pun diharap selepas ini Aliff lebih berhati-hati dan berfikir terlebih dahulu sebelum memuat naik status agar tidak mengeluarkan kata-kata yang mungkin menyinggung perasaan mana-mana pihak.


Fattah Amin Tipu Duit Agen Produk Sendiri?

Selain mengusahakan sebuah cafe, beberapa bulan lalu pelakon Fattah Amin mengorak langkah untuk bergelar usahawan berjaya dengan mengeluarkan produk makanan kesihatan iaitu MRP Sup DIET & Berrytox dibawah syarikat miliknya MRP International SDN BHD.

Sama seperti perniagaan lain, Fattah turut membuka peluang kepada orang ramai untuk sama-sama menjadi usahawan dengan mendaftarkan diri sebagai agen dan memasarkan produk tersebut.

Bagaimanapun, portal BeautifulNara melaporkan, mereka dikejutkan dengan kiriman email daripada salah seorang agen MRP mendakwa, agen-agen sudah banyak melaburkan wang tetapi produk tidak dapat dijual kerana Fattah dikatakan tidak lagi rancak mempromosikan produknya itu seperti sebelum ini.

Pengirim itu juga mendakwa, ada yang sanggup bergolok gadai untuk melabur dalam perniagaan tersebut kerana percaya dengan pelakon itu. Dakwanya lagi, mereka semua telah dianiaya oleh pelakon tersebut.

Dakwa pengirim itu lagi, mereka tidak mahu isu ini dipanjangkan tetapi memandangkan pihak admin pelakon tersebut bersikap lepas tangan dan membiarkan agen menanggung kerugian, maka terpaksa dibawakan isu ini kepada pihak media.

Tidak dapat dipastikan sama ada dakwaan ini benar atau tidak, namun diharap Fattah tampil memberi penjelasan untuk mengelakkan terjadinya salah faham.


“Dia Cabar Iman Saya, Kacau Hidup Saya & Fitnah Saya”

Nampaknya tahap kesabaran pelakon Rabecca Nur Al Islam tidak dapat dibendung lagi. Baru-baru ini, Rabecca mendedahkan ada seorang pengguna Instagram benar-benar membuatkan beliau berang apabila cuba mengganggu hidupnya sejak setahun lalu.

Menurut Rabecca, pemilik Instagram yang menggunakan nama @akhbaralisyed itu dikatakan telah mengintip setiap gerak-gerinya dan keluarga, sehingga sampai satu tahap mahu menghancurkan rumah tangga beliau.

Rabecca memberitahu pengguna Instagram itu juga cuba porak-perandakan hubungan baiknya dengan usahawan popular dan bekas isteri Datuk Eizlan Yusof, Vie Shantie Khan. Katanya lagi, tidak dapat dipastikan sama ada akaun tersebut benar-benar wujud  atau hanya akaun palsu untuk menyebarkan fitnah semata-mata.

Assalammualaikum Wahai Dunia,,Maaf Utk Insta IG yg utk Mempopularkan Si PemFITNAH Ini.. “ @akhbaralisyed ” Orang Ini Dia betul2 mencabar tahap Keimanan Saya..Dia Mengacau Hidup Saya,Dari Keluarga Saya,Sehingga Lah teman2 Saya Dia Nak mengacau!!! Kalau boleh sampai tahap Nak Merobohkan RumahTangga Saya!!!! Sehingga Nak Mempecah Belah Kan Antara Saya Dgn Teman2 Saya…Dia Mengacau hidup Saya dari tahun 2017 lagi!!!! Saya tak Tahu la ada Kah IG Ini, IG stalker Hanya utk Menabur FITNAH Utk saya Atau Dia benar2 IG yg wujud oleh Orang Ini! . . . . Dan Hari ini tanggal #24092018 Hari Isnin,Pukul 1.30 tgh hari,Saya Di Klinik Menghantar anak Saya ke Klinik krn demam…Suddenly,Saya mendapat Whatsapp dari Teman Baik Saya @vieshantiekhan ,Terkejut Saya….Al Maklum Lah,Sesiapa Sahaja Teman Yg Saya Upload Di Muka IG Saya,Pasti teman itu Akan menerima DM From this Fitnah @akhbaralisyed Utk Nak bagi Saya Bergaduh2 dan Supaya Saya Tiada kawan Dalam Hidup Saya Agak nya!!!!!Baru Dia Puas Hati…”FITNAH lagi Kamu Lemparkan Kpd Saya Utk Teman Baik Saya”….Kepada Pemegang IG Ini,Saya Tak Tahu la Apa Masalah Awak,Tak Tenang Tengok Kebahagian Saya ?????dah lebih satu tahun Awak Macam ni!!!!! Kenapa??? Dunia Hanya Sementara!!!!Tak Takut Ke Awak FITNAH orang ke sana ke sini,Nak Bergadoh2 kan Orang!!!! Jika Awak IG yg benar2 Wujud, Saya CABAR Awak BerJumpa Saya,Dan Ingin skali Saya PerUBATkan Hati dan fikiran Awak yg BUSUK iTU!!! Saya Bersabar dah Satu tahun lebih!!! Saya tak kenal Kamu!!! @akhbaralisyed Kamu Hanya Bagai “Pengecut” yg Hanya Berani Menabur FITNAH Di belakang2!!! May God Bless You!!! . . . Saya meminta Jasa Baik Followers Saya di IG Saya sini Atau mana2 IG yg mengenali IG PemFITNAH Ini @akhbaralisyed Bagi tahu Saya Siapa kah Dajal Dunia Ini??? Kerana Syaitan Seperti Ini,Bisa Meruntuhkan Rumah Tangga Orang!!! bisa Meruntuhkan Persahabatan Orang Yg terJalin Lama! Ingat,Jika Saya Tidak memaafkan Kamu terHadap Fitnah yg Kamu Lemparkan!!!Mencari2 saya Di Akhirat Nanti! Fitnah Lagi Buruk Dari Membunuh!!!! Apa Kata Kamu Bunuh Je Saya!!!! Jangan Kamu Fitnah Saya Terhadap Keluarga!! terHadap Teman2 Saya yg Saya sayang!!!! Sekian!!! #mrsazam #YaAllahKadang2HatiIniTidakKuat??

A post shared by  ??AllahSwt??RasulullahSaw (@rebeccanuralislamahmad) on Sep 23, 2018 at 11:52pm PDT

“Orang ini dia betul-betul mencabar tahap keimanan saya. Dia mengacau hidup saya, dari keluarga saya, sehinggalah teman-teman saya. Kalau boleh sampai tahap nak merobohkan rumah tangga saya. Dia mengacau hidup saya dari tahun 2017 lagi. Saya tak tahu adakah IG ini benar-benar wujud atau stalker untuk menabur fitnah.

“Tiba-tiba saya dimaklumkan sahabat baik saya, Vie Shantie Khan dia telah menghantar mesej agar kami bergaduh pula, supaya saya tiada kawan dalam hidup agaknya,”  tulisnya di Instagram.

Kata Rabecca lagi, beliau tidak tahu apa yang dimahukan oleh individu tersebut sehingga sanggup menfitnah dirinya serta mencabar individu berkenaan untuk bersemuka.

“Saya tak tahu apa masalah awak, tak tenang tengok kebahagiaan saya. Jika awak benar-benar wujud, saya cabar awak berjumpa saya dan ingin sekali saya ubatkan hati dan fikiran awak yang busuk itu,” katanya.


“Lagu Nasyid Sejuk Hati, Lagu Bobo Dimana Hati Jadi Beku”

Kecewa lagu Bobo Dimana dikecam hebat oleh netizen, Datuk Aliff Syukri sebelum ini pernah meluahkan hasratnya untuk menyanyikan lagi nasyid pula. Akhirnya, lagu nasyid yang dinyanyikan bersama isteri, Datin Shahida dilancarkan semalam di YouTube.

Lagu bertajuk Agama Kedamaian yang diinspirasikan daripada lagu Deen Assalam itu, adalah hasil sentuhan komposer dan penyanyi nasyid popular, Hafiz Hamidun. Lagu tersebut diolah sedikit ke Bahasa Melayu agar lebih mudah untuk difahami.

Rata-rata netizen memuji suara merdu Shahida dan rasa tenang apabila mendengar lagu tersebut. Ramai yang meluahkan rasa syukur akhirnya Aliff menyanyikan lagu berunsur keagamaan. Tidak kurang juga ramai yang mengharapkan agar Aliff terus mengeluarkan lagu-lagu seperti ini.

Baguslah kalau Aliff dah mula menyanyikan lagu nasyid. Lihat saja komen dari netizen, semuanya baik-baik saja dan tiada yang mengecam. Malah ramai yang mendoakan yang baik-baik buat usahawan tersebut agar terus istiqamah.


Caj RM50 Untuk Ucap Birthday, Janna Nick Dikecam

Bak kata orang, ketika masih laku dan panas di pasaran, gunakanlah segala kelebihan yang ada. Sementara masih ada peminat dan orang nak ambil tahu pasal diri kita, gunalah sebaiknya. Namun lain pula bagi Janna Nick kerana dia dikecam gara-gara mengenakan caj RM50 untuk setiap ucapan hari lahir di Insta Story di akaun Instagram. Dapat 5,6 orang, setel sudah bil elektrik rumah.

Perkara itu dikonsikan di ruangan Insta Story. Tidak tahulah pula jika perkara tersebut adalah kerana godaman pihak tidak bertanggungjawab atau pun tidak mahu pun sekadar bergurau dengan peminatnya.

Namun sebagai empunya akaun laman sosial tersebut dan mempunyai kekuatan peminat yang menghampiri 4 juta, Janna berhak untuk memuatnaik apa saja’bukan?

Namun seperti biasalah warga laman sosial pastinya terkejut dengan perkara tersebut dan ada yang menyifatkan apa yang dilakukan oleh pelakon dan penyanyi ini adalah jalan mudah untuk mendapatkan wang. Apa pun, semoga impian Janna untuk memilik rumah berharga RM12 juta sebelum kahwin akan tecapai satu hari nanti. (rtky/s)


Hangat Bercinta, Chacha Maembong Rela Dicium Kekasih?

Lama juga tak dengar cerita mengenai pelakon Chacha Maembong. Sebelum ini, Chacha pernah dikaitkan bercinta dengan seorang DJ yang dikenali sebagai Leslie. Bagaimanapun, hubungan cinta mereka tidak kesampaian.

Setelah sekian lama berpisah, nampaknya hubungan cinta mereka dikatakan bertaut kembali apabila DJ Leslie memuat naik gambarnya sedang mencium pipi Chacha di Instagram miliknya.

open new chapter.both of us did try to move on but it’s just doesn’t work..so lets rebuild.live life together??always keep that smile and stay pretty? #livelifetothefullest

A post shared by  DJ LESLIE (@leslieprivacy) on Sep 24, 2018 at 4:08pm PDT

Rata-rata pengikut di Instagram tumpang gembira mendengar perkhabaran tersebut serta berharap hubungan pasangan ini berkekalan dan segera berkahwin.

Walaupun ramai yang memuji sikap romantik Dj Leslie, namun ada netizen mengatakan gambar tersebut mungkin akan viral memandangkan mereka tiada hubungan atau ikatan yang sah, tambahan pula Chacha merupakan seorang selebriti dan beragama Islam.

Apa pun, lebih baik jangan dikongsikan gambar tersebut di media sosial bimbang ianya menjadi bahan kecaman netizen. Semoga hubungan percintaan mereka yang baru ini berkekalan dan terus bahagia.


Ini Cara Mudah Untuk Berjimat Setiap Bulan

Okay, sekarang sudah berapa haribulan dan cuba tengok dompet anda. Selepas itu cuba kira berapa perbelanjaan anda selepas dapat gaji? Jika jumlah digit di dalam bank berkurang terlalu banyak, sudah sampai masa anda melakukan sesuatu demi kebaikan masa hadapan.

Cuba kaji balik perbelanjaan anda banyak habis di bahagian mana. Jika kaum wanita, kebanyakannya mesti habis di bahagian penjagaan diri. Itulah, tidak dapat dinafikan kadang-kadang harga set penjagaan kulit atau perkara berkaitan dengannya memang tinggi.

Tapi anda sedar tak, contohnya setiap kali anda pergi ke Watson’kan, mesti ada barangan berjenama Watsons. Ha, inilah sebenarnya ramai yang tak tahu. Selalu yang ramai ambil ialah mask jenama Watsons. Sebab apa ramai yang ambil? Sebab mask itu fungsinya sama saja dengan yang berjenama tapi harga jauh lebih jimat.

Tak percaya? Bukan nak cakap apalah, ramai saja sebenarnya barisan selebriti pun yang memang pengguna tegar produk berjenama Watsons.

Jadi, sekarang ini pula, Watsons mahukan anda untuk menang 2 buah kereta Mazda CX-5. Terhad tahu, ada 2 buah unit saja. Pertandingan ini sudah pun bermula sekarang dan akan berakhir pada 7 November 2018.

Cara nak masuk dan berpeluang menang kereta ini cukup mudah. Jom kami kongsikan caranya. Untungnya sambil berjimat boleh menang Mazda sebiji!

1. Belanja RM50 (pembelian barangan berjenama Watsons berharga RM50 ke atas) = 1 penyertaan

2. Belanja RM50 (pembelian barangan Watsons yang *terpilih berharga RM50 ke atas) = 2 penyertaan

3. Jadi Elite Member dan buat pembelian barangan berjenama Watsons berharga RM50 ke atas = 10 penyertaan

1. Collagen by Watsons
2. Hair System by Watsons
3. Naturals by Watsons
4. Target Pro by Watsons
5. Water360 by Watsons

Untungnya jadi Elite Member Watsons. Jadi apa tunggu lagi! Terjah Watsons berdekatan dengan anda dan dapatkan pelbagai penjimatan dan tawaran menarik.

Belum menjadi ahli Watsons? Jangan bimbang, terjah saja cawangan Watsons berdekatan anda untuk mendaftar. Nak lagi senang, ikut Watsons di Facebook dan juga Instagram untuk mendapatkan perkembangan terkini mereka.

Peraduan ini merupakan sebahagian dari Kempen Tukar dan Jimat dengan Jenama Watsons yang dilancarkan pada 2016, dimana ia menggalakkan ahli Watsons dan pelanggan Watsons untuk bertukar kepada kualiti yang hebat dengan penjimatan yang lebih baik dengan produk Jenama Watsons.

Dalam menghasilkan produk Jenama yang selamat dan berkesan demi memenuhi kehendak pelanggan Watsons, setiap produk akan melalui kajian yang berterusan, program pembangunan dan proses kualiti yang ketat. Dari barangan penjagaan peribadi, keperluan kecantikan dan penjagaan kesihatan – peruncit terulung Asia dalam bidang kecantikan dan kesihatan menyediakan pilihan kepada pelanggan kami pilihan untuk berjimat tanpa mengenepikan aspek kualiti.


Jelajah Suria Di Pulau Pinang Tarik Lebih 6,000 Pengunjung

Jelajah Suria dikecohkan oleh Team Pagi Suria yang telah diadakan di lokasi ketiga iaitu di Mydin Bukit Mertajam, Pulau Pinang bersama penyampai-penyampai Suria seperti Shahrol, Issey, Fizi Ali, FeeyaIskandar (Cik Piah), Sharifah Shahirah (Rara), Tyzo, Suraya dan DJ Lin.

“Tiga jam penonton dapat menyaksikan persembahan daripada penyampai-penyampai SuriaFM oleh team pagi Suria. Selain itu juga dengan permainan yang menawarkan wang tunai, hamper beserta barangan-barangan eksklusif daripada Suria”

“Ini sebenarnya adalah sebagai platform terbaik untuk kita mendekati pendengar-pendengar serta menghargai mereka yang telah menyokong kita selama ini. Sebab kita bukan selalu dapat turun ke Utara, Selatan dan Pantai Timur. Jadi kesempatan ini kami ambil sebaik mungkin untuk mengeratkan silaturrahim antara penyampai radio dan peminat,” kata DJ Lin yang ditemui semasa Jelajah Suria di Bukit Mertajam, Pulau Pinang.

DJ Lin yang juga pernah memenangi Anugerah Penyampai Radio Popular (ABPBH29) turut berkata kelainan yang dibawakan di siri Jelajah Suria Pulau Pinang adalah seperti gimik yang diadakan oleh penyampai-penyampai Suria.

“Gimik daripada penyampai Suria Pagi seperti menyanyi lagu-lagu hindustan. Manakala, gimik daripada penyampai Suria Wanita seperti menari sambil bergelek di atas pentas. Hanya eksklusif di sini sahaja. Kita buat ala-ala mini konsert,” tambahnya lagi.

Siri jelajah yang dijalankan pada hari Sabtu, 22 September lepas melibatkan beberapaartis jemputan seperti Siti Nordiana, Wani Hasrita, Tajul, Nabila Razali, One Avenue Band, Amir Masdi, Nizam Laksamana dan Wany Music.

Apa yang lebih membanggakan siri jelajah kali ini telah mendapat sambutan yang begitu hangat sekali apabila dikhabarkan lebih 6000 pengunjung Mydin Bukit Mertajam dan peminat setia Suria telah datang ke lokasi tersebut untuk bertemu dengan penyampai-penyampai Suria dan artis-artis jemputan.

Bahkan, pengunjung juga turut serta dalam permainan yang disediakan seperti Kutu Karoks dan membawa pulang wang tunai RM500 beserta barangan eksklusif Suria serta hadiah misteri.

Seterusnya pada 29 September ini, Jelajah Suria akan diteruskan pula ke Selatan iaitu di Plaza Angsana Mall, Johor Bahru. Inilah peluang anda untuk bertemu dengan penyampai-penyampai Suria dan artis-artis jemputan yang akan membuat persembahan seperti Finalis Big Stage Sarah Suhairi, Syafiq Farhain, Afieq Shazwan, dan Wany Kayrie serta ramai lagi artis-artis popular yang lain akan datang untuk menghiburkan anda di Johor Bahru.

Jadi apa tunggu lagi, ambillah kesempatan ini untuk bertemu dengan penyampai-penyampai Suria serta artis-artis kesayangan anda di hujung minggu ini. Selain itu anda juga boleh menyertai pertandingan-pertandingan yang telah disediakan oleh pihak penganjur seperti Kutu Karoks, Smart, Slumber dan banyak lagi.

Hadiah-hadiah yang disediakan berupa wang tunai sebanyak RM500, barangan eksklusif serta hadiah misteri. Untuk mendapatkan maklumat lanjut sila layari laman web Suria dan juga laman sosial Facebook, Instagram, & Twitter, @SuriaFMMalaysia untuk maklumat lanjut.


5 Perkara ‘Hangatkan’ Hari Anda Yang Wajib Dilakukan

Setiap permulaan hari baru pastinya anda terus terfikir keadaan trafik di luar sana, kerja yang bertimbun di pejabat dan banyak lagilah yang menjadi rutin harian anda apabila menempuhi hari baru.

Kali ini anda harus ubah cara rutin harian anda untuk miliki hari yang indah secara berpanjangan.

Nak tahu apa yang boleh jadikan anda sentiasa senyum dan ‘hangat’ setiap hari? Jom ikuti 5 tips ini.

Buka sahaja mata untuk mulakan hari baru, elakkan berfikir masalah yang dihadapi hari sebelumnya. Bangun dalam keadaan yang relax mampu memberi aura positif kepada otak anda.

Mulakan langkah anda ke pejabat dengan bergaya dan diiringi senyuman juga membolehkan orang lain membalas senyuman anda tanpa sengaja.

Senang cerita tanamkan dalam fikiran bahawa anda seorang perjuang yang mahu berjuang sehabis baik untuk hidup baru.

Ambil contoh seorang pewira yang memulakan hari mereka dengan tenang meskipun di luar penuh dengan cabaran dan dugaan yang hebat.

Ini penting untuk anda! Bagi ‘hangat’kan hari anda seharian, pemakanan yang seimbang haruslah dititik berat.

Dari sumber pemakanan juga mampu memberi anda tenaga yang kekal lama dan mampu buat anda ceria sepanjang hari.

Amalkan pengambilan buah-buahan, sayur-sayuran dan perbanyakkan minum air kosong untuk sistem penghadaman anda.

Sentiasa memainkan lagu yang rancak juga dapat menjadikan anda seorang yang mesra dan orang sekeliling anda akan lihat seolah anda tidak pernah mengalami masalah.

Ada kajian yang menyatakan muzik rancak dapat memperbaiki mood anda dengan lebih berkesan berbanding anda menikmati kopi setiap pagi.

Tinggal seketika masalah kerja yang bertimbun di pejabat. Curi masa untuk anda melakukan suatu aktiviti yang mampu memberi ‘1 kejutan’ sepanjang hari.

Bersenam, hiking, dan diving  mampu memberi kesan yang luar biasa buat anda rasa lebih tenang dan nyaman di samping dapat meningkatkan kadar metabolisma dalam diri anda.

Jika anda tidak berkelapangan untuk membeli belah mahupun travel apa kata anda gunakan tips yang kelima ini.

Zaman yang serba canggih ini pastinya internet mampu memberi ketenangan dan buat hari anda ceria.

Yalah dengan adanya internet anda boleh menonton movie, video lawak mahupun berkongsi cerita dengan rakan melalui media sosial.

Risau jika internet mahal? Tak perlu bebankan otak anda dengan masalah itu, dengan prabayar Internet Cili Padi Add-Ons Digi  ini anda boleh miliki 10GB internet pada waktu pagi (7am – 1 pm)ataupun Midnight (1am – 7am) hanya dengan RM2 sahaja.

Murahkan? Caranya senang sahaja, anda hanya muat turun aplikasi MyDigi App dan anda boleh nikmati apa jua yang anda mahu.

Dengan adanya internet yang super duper hebat ini ia dapat membantu menghangatkan lagi hari anda dan mampu buat anda berada dalam keadaan tenang setiap hari.

Kelajuan internet yang anda miliki melalui Internet Cili Padi Add-Ons pasti akan ‘pedas’ seperti cili dan mampu mmberi kehangatan kepada anda untuk terus menggunakan Digi Cili padi.

Ini peluang terbaik untuk anda ‘hangatkan’ hari anda dengan tipas yang kami berikan.

Selain mampu memberi aura yang positif kepada anda setiap hari ia juga mampu memberi ketenangan yang berpanjang untuk anda harungi hari-hari anda.


Ustaz Ebit Lew Tak Sengaja Kantoikan Sajat Lelaki?

Umum mengetahui Ustaz Ebit Lew antara pendakwah yang disenangi ramai kerana cara pendekatan beliau yang lemah lembut sehingga membuatkan ramai yang terbuka hati untuk mendengarnya.

Sebelum ini, Ebit sempat bertemu mata dengan usahawan Safiey Illias untuk menyampaikan dakwahnya. Kemudian, beliau meneruskan dakwah dengan Datuk Seri Aliff Syukri dan Datin Shahida, turut bersama dalam pertemuan tersebut, usahawan Nur Sajat.

Sehingga ke hari ini status jantina Nur Sajat masih lagi menjadi tanda tanya, walaupun melibatkan pihak Jabatan Kemajuan Islam Malaysia (JAKIM) sejak Januari lalu. Namun, apa yang menjadi perhatian, Ustaz Ebit dilihat secara tidak sengaja ‘kantoikan’ usahawan tersebut.

Menerusi dalam satu video, Ustaz Ebit meminta Aliff memegang tangan isterinya, kemudian meminta Shahida memegang tangan Sajat. Namun, Shahida dilihat seperti teragak-agak untuk memegang tangan Sajat apabila diminta oleh Ebit Lew.

Video tersebut tular di media sosial dan menimbulkan pelbagai spekulasi di kalangan netizen. Ada segelintir netizen mengatakan jika benarlah Sajat seorang wanita, sudah tentu Shahida tidak berasa ‘was-was’ untuk memegang tangan beliau. Kata-kata Ustaz Ebit,  “Eh boleh pegang? Lupa pula, Sorry.”, membuatkan netizen lebih yakin bahawa Sajat adalah seorang lelaki seperti yang digembar-gemburkan sebelum ini.

Bagaimanapun, rata-rata netizen kagum dengan Ustaz Ebit yang secara lembut menegur Sajat. Diharap tazkirah kasih sayang oleh Ustaz Ebit mampu memberikan motivasi untuk berubah memandangkan sebelum ini Aliff Syukri dan Sajat dikecam teruk oleh netizen kerana lagu Bobo Di Mana.


“Betis Pun Jadi Isu, Betis Besar Ini Yang Bagi Kami Makan”

Baru-baru ini, nama pelakon Janna Nick menjadi bualan apabila bahagian betis kakinya dikritik netizen ketika mengacarakan program hiburan Ahad lalu. Bagaimanapun, Janna meluahkan rasa kesal dengan sikap netizen dan tidak faham mengapa perkara seperti itu turut dijadikan sebagai isu.

Menerusi Insta Story, Janna memuat naik status dan video luahannya mengenai isu tersebut memberitahu, betis besar itu yang membawa rezeki kepadanya selama ini. Kata Janna lagi, dia boleh menerima jika netizen mengatakan bahawa dia tidak boleh berlakon, menyanyi serta mengacara, namun dia tidak tahu apa yang netizen mahukan jika kakinya turut menjadi bahan kutukan.

“Tak boleh berlakon, orang tak suka kita terima. Tak boleh mengacara, orang benci tidak mengapa kita terima juga. Tak boleh menyanyi orang kutuk kita terima

“Betis pun korang kutuk, tak faham! Tak suka saya menyanyi, berlakon atau mengacara saya boleh perbaiki diri tapi kalau betis besar nak pergi mana? Buat pembedahan plastik?,” katanya di Instagram.

Janna berkata lagi, dia sudah lali dan tiada hati untuk melayan segala kritikan netizen kerana ia bukanlah sesuatu yang baru buat dirinya.

Ini bukan kali pertama cara pemakaian Janna dikritik oleh netizen. Sebelum ini ada netizen menghentam seluar yang dipakai oleh Janna dilihat terlalu ketat dan tidak sesuai untuk tontonan umum.


“Tak Rindu Nak Bertudung Ke, Dah Makin Luas Tu”

Sejak mengambil keputusan untuk membuka hijab pada 2016, nama Uqasha Senrose antara selebriti yang sering dikecam dalam apa saja yang dilakukannya. Baru-baru ini, Uqasha ada kongsikan gambar percutiannya ke Thailand.

Gambar-gambar tersebut menarik perhatian netizen dan rata-rata mereka memuji kecantikan yang dimiliki oleh Uqasha. Namun, ada yang mengatakan pakaian yang digayakan oleh Uqasha dilihat seksi dan mengancam.

Seperti sudah dijangka, ada segelintir netizen mengecam dengan mengatakan cara pemakaian Uqasha dilihat seperti ‘tidak cukup kain’. Ada juga netizen mengatakan Uqasha semakin berani berpakaian seksi sehingga menampakkan bahagian peha.

Bagaimanapun, masih ada lagi netizen yang masih sayangkan Uqasha memberikan nasihat mengenai cara pemakaiannya serta mendoakan agar Uqasha kembali berhijab seperti dahulu.

Apa pun doa yang baik-baik saja untuk Uqasha. Netizen pun janganlah terlalu cepat menghukum seseorang hanya kerana tidak bersetuju gaya pemakaian seseorang selebriti itu.


Komposer Legenda Pak Ngah Meninggal Dunia

Komposer terkenal tanah air iaitu Pak Ngah yang sering memperjuangkan lagu-lagu irama Malaysia disahkan meninggal di Batam, Indonesia pada pukul 3.05 petang tadi.

Berita sedih mengenai pemergian Pak Ngah atau nama sebenarnya, Datuk Suhaimi Mohd. Zain itu disahkan oleh penyanyi irama Malaysia, Noraniza Idris menerusi anak komposer itu, Megat.

Menurut laporan Astro Awani, jenazah Allahyarham akan dibawa pulang esok ke Malaysia. Sekali lagi industri hiburan kehilangan insan yang berbakat besar lebih-lebih lagi dalam membawakan lagu-lagu irama Malaysia.

Sementara itu menerusi Utusan Malaysia, anak Allahyarham Pak Ngah yang hanya dikenali dengan nama Rina pula enggan memberi sebarang ulasan dan meminta kerjasama semua pihak agar memberi ruang kepada pihak keluarganya terlebih dahulu.

Salam takziah buat keluarga Allahyarham Pak Ngah dan didoakan semoga mereka sentiasa tabah menghadapi kehilangan ini. (rtky/f)


“Saya Rasa Perlu Keluar Dari Malaysia Sementara Waktu”

Sebelum ini, penyanyi Sufian Suhaimi memberitahu walaupun ikatan pertunangan mereka putus, dia tidak bermusuhan dengan bekas tunangnya, pelakon Elfira Loy. Bagaimanapun, Sufian mengakui terkesan apabila ada segelintir pihak masih lagi mengaitkannya dengan insan yang pernah dicintainya dahulu.

Bakal terbang ke Indonesia dalam masa terdekat, Sufian memberitahu dia ke sana atas urusan kerja dan bukan pergi membawa diri. Katanya lagi, dia sudah lama menyimpan hasrat untuk melebarkan sayap ke negara seberang itu.

“Sebenarnya saya memang dah lama bercita-cita nak pergi ke Indonesia. Kalau ikutkan memang itu impian semua penyanyi. Saya ada suarakan hasrat itu kepada syarikat pengurusan.

“Saya rasa perlu keluar dari Malaysia buat sementara waktu ini bukan disebabkan nak melarikan diri tetapi mahu merasai suasana yang berbeza. Sebab akhir-akhir ini, saya agak terkesan apabila orang masih mengaitkan saya dengan orang yang pernah ada kaitan tapi benda itu dah berlalu,” katanya.

Terdahulu, Sufian mengikat tali pertunangan dengan Elfira pada Oktober tahun lalu namun hubungan mereka putus pada Febuari lalu. Namun, nama Sufian sekali lagi dikaitkan apabila Elfira mengikat tali pertunangan dengan lelaki bernama Faris Khairol Anuar, awal September lalu.


“Ajar Budak-Budak Bunuh Orang Murtad Tak Masuk Akal”

Ini bukanlah kali pertama model seksi, Alicia Amin mencetuskan kontroversi. Sebelum ini, Alicia pernah lantang bersuara membangkitkan isu mengenai LGBT dan juga hukuman sebat yang dikenakan terhadap pasangan lesbian di Terengganu.

Kali ini, Alicia sekali lagi menjadi perhatian apabila mempertikaikan kandungan sebuah buku subjek Pendidikan Islam untuk pelajar SPM mengenai rasional hukuman bunuh terhadap orang murtad.

Menerusi Insta Story, Alica mengatakan belajar tentang agama tidak mengapa, tetapi mengajar budak-budak mengenai hukuman bunuh tersebut dianggap tidak masuk akal. Kata Alicia lagi, Malaysia selangkah saja lagi sebelum ada remaja melakukan tembakan rambang di sekolah.

Bagaimanapun, netizen menyifatkan Alicia seorang yang berat sebelah terhadap agama sendiri kerana mengeluarkan dakwaan tanpa mengambil kira pelbagai sudut.

Apa pun adalah lebih baik jika membuat kajian terlebih dahulu atau bertanyakan kepada mereka yang lebih arif sebelum mempertikaikan sesuatu perkara, bimbang tuduhan yang dilemparkan membawa kepada keburukan.


Zarina Anjoulie Tak Mahu Lagi Dikaitkan Dengan Fathia Latiff

Sebelum ini bersahabat baik dan sentiasa bersama, namun kini tidak dapat dipastikan hubungan antara pelakon Zarina Anjoulie dan Fathia Latiff masih lagi berkawan atau pun tidak. Malah, Zarina juga dilihat cuba mengelak menjawab persoalan yang ditanyakan oleh peminat berkaitan Fathia.

Namun baru-baru ini menerusi Insta Story, Zarina memberikan bayangan bahawa hubungan mereka kini tidak berapa baik. Zarina juga mendedahkan status terkini hubungan mereka dan tidak mahu lagi dikaitkan dengan Fathia.

Tidak kurang juga ada netizen mendakwa ‘pergaduhan’ mereka ini hanyalah gimik semata-mata memandangkan mereka pernah membangkitkan isu yang sama sebelum ini.

Bagaimanapun tidak dapat dipastikan sama ada mereka benar-benar putus sahabat atau sebaliknya. Namun dalam masa yang sama, perhatian lebih tertumpu kepada Fathia yang kini sibuk mempromosikan single terbarunya.

Terdahulu, dua sahabat baik ini menjadi perhatian ramai dimana beberapa identiti dan perangai sebenar suami orang, ahli politik dan selebriti serba sedikit terbongkar.


Janna Nick Dikritik Netizen Gara-Gara Betis Besar

Seperti kebiasaan, setiap hari Ahad pelakon Janna Nick akan muncul di kaca televisyen bagi mengacarakan sebuah program hiburan popular. Jika sebelum ini, Janna pernah dikritik netizen kerana memakai seluar terlalu ketat, kali ini bahagian kakinya pula yang menjadi perhatian.

Pandangan mata netizen nampaknya tertumpu kepada betis Janna yang mengenakan midi skirt berwarna hitam. Rata-rata netizen mengatakan betis Janna kelihatan besar berbanding kebiasaannya.

Tidak kurang juga ada yang berpendapat Janna lebih sesuai memakai seluar panjang longgar berbanding skirt yang menampakkan kakinya. Ada juga yang mengatakan penyanyi Hafiz Suip kelihatan kecil disebabkan kaki Janna.

Ini bukan kali pertama pakaian Janna dikritik oleh netizen. Sebelum ini ada netizen menghentam seluar yang dipakai oleh Janna dilihat terlalu ketat dan tidak sesuai untuk tontonan umum. Apa pun diharap selepas ini Janna lebih berhati-hati dalam pemilihan pakaian.


Pembantu Rumah Merokok, Sharifah Sakinah Risaukan Anak

Baru-baru ini, pelakon Sharifah Sakinah kongsikan kerisauan yang dihadapi olehnya apabila mengetahui pembantu rumahnya perokok. Menerusi Instagram, Sakinah bertanyakan kepada pengikutnya apa tindakan yang perlu dilakukan olehnya.

Sakinah memberitahu, dia tidak tahu apa yang perlu dilakukan sama ada patut membiarkan saja atau memberikan amaran. Sakinah turut meluahkan kerisauan sekiranya diberi amaran, pembantu rumahnya itu mungkin akan melakukan perkara tidak diingini kepada anaknya.

“Okay, saya baru mendapat tahu pembantu rumah saya perokok. Saya tak tahu nak buat apa. Sudah terlambat untuk mencari pembantu baharu. Adakah saya patut biarkan saja atau beri amaran?”

“Saya risau jika saya tiada di rumah, anak saya, Anais yang menjadi mangsa. Buat masa ini, saya tahu dia (pembantu rumah) tidak akan merokok di depan Anais, tetapi saya masih risau,” katanya.

Perkongsian Sakinah itu mendapat perhatian netizen yang memberikan pendapat masing-masing. Ada yang meminta Sakinah mendapatkan pembantu rumah baharu walaupun kosnya agak mahal.

Tidak kurang juga ada netizen menasihatkan Sakinah bercakap secara baik dengan pembantu rumahnya itu dan meminta berhenti merokok.


Bergelar Bapa, Sharnaaz Ahmad Akui Panas Baran Kurang

Pelakon Sharnaaz Ahmad antara selebriti yang lantang bersuara sehinggakan sebelum ini beliau pernah mencetuskan persengketaan dengan beberapa selebriti dan peminat. Sharnaaz juga sangat sinonim dengan sifat panas baran dan kata-katanya yang bisa mampu membuatkan ramai terguris hati.

“Saya selalu cakap besar. Asal ‘sedap’ mulut kita saja, saya akan lontarkan pandangan saya. Tak kiralah orang nak setuju atau tidak, itu belakang cerita.

“Orang nak suka saya atau tidak sekalipun, tak pernah sedikit pun saya peduli. Yang penting saya puas hati,” katanya kepada Utusan Online.

Bagaimanapun, Sharnaaz memberitahu sifat panas barannya itu seakan-akan menghilang selepas beliau menimang cahaya mata dan bergelar seorang bapa. Kata Sharnaaz lagi, beliau kini lebih tenang dan kehadiran anaknya, Jebat Jayden membawa perubahan besar dalam hidupnya.

“Entahlah, tiba-tiba darah yang mudah menggelegak ini dah tak macam dulu lagi. Saya jadi lebih bertenang sekarang, mungkin disebabkan faktor usia kot.

“Saya dah masuk usia 33 pada tahun ini. Lagipun sudah ada anak, elok sangatlah kalau saya berubah,” katanya.

Biasalah waktu muda memang pantang disentuh dan mudah melenting. Selalunya bila ada anak, semuanya akan berubah menjadi lebih baik. Apa pun kami doakan yang baik-baik untuk keluarga kecil Sharnaaz dan Noor Nabila.


Dulu Boros Sekarang Jimat, Haqiem Rusli Berniaga Burger Pula

Pernah terpalit dengan beberapa kontroversi sebelum ini, penyanyi Haqiem Rusli kini dilihat lebih positif. Baru-baru ini, Haqiem mendedahkan ketika mula-mula bergelar anak seni, dia seorang yang agak boros berbelanja dan suka membazir.

Kata Haqiem lagi, dia kini lebih berjimat-cermat dan sudah mula menyimpan untuk masa depan. Haqiem juga berhasrat untuk membelikan kereta dan rumah lebih besar untuk ibu bapanya.

“Mula-mula jadi artis dulu, saya memang boros dan suka membazir dengan membeli alat permainan, kasut dan telefon bimbit.

“Sekarang ini saya lebih berjimat-cermat dan mula menyimpan untuk kegunaan yang lebih penting. Saya target tahun depan nak beli rumah dan kereta untuk ibu bapa saya. Memandangkan rumah sekarang ini agak sempit, jadi saya nak beli rumah yang lebih luas untuk kami sekeluarga,” katanya kepada mStar Online.

Dalam pada itu, Haqiem memberitahu duit hasil nyanyiannya akan dilaburkan untuk menjalankan perniagaan makanan pula selepas ini.

“Sebelum ini saya sudah buka kedai permainan digital di Hulu Langat dan selepas ini saya akan memulakan perniagaan burger pula. Duit hasil nyanyian yang saya perolehi ini lebih elok dilaburkan ke arah bisnes pula, jadi tak adalah membazir,” katanya.


Sarah Suhairi Juara Big Stage, Bawa Pulang RM100,000

Menewaskan empat peserta lain, Sarah Suhairi diumumkan sebagai juara Big Stage musim pertama. Sarah membawakan lagu Awan yang terpilu dan single terbaru berjudul Nyawa dan Raga nyata membawa tuah buat penyanyi ini apabila berjaya merangkul wang tunai berjumlah RM100,000 dan trofi Big Stage.

Naib juara, Syafiq Farhain membawa pulang wang tunai RM50000 dan trofi Big Stage. Syafiq membawakan lagu berjudul Antara Hujan dan Airmata manakala lagu kedua iaitu singlenya yang terbaru, Aku Jatuh Cinta.

Tempat ketiga yang dirangkul oleh Afieq Shazwan,berjaya membawa pulang wang tunai RM25000 beserta trofi Big Stage.

Afieq membawakan lagu Footlose dan singleserta menyanyikan lagu solonya yang terbaru Darjat.

Tempat keempat yang diraih oleh Wani Kayrie berjaya membawa pulang wang tunai RM10000, serta trofi Big Stage. Wani membawakan lagu berjudul Pematah Hati dan lagu single yang terbaru berjudul Saat Terindah.

Manakala di tempat kelima dimenangi oleh Baby Shima yang berjaya membawa pulang wang tunai RM5000 beserta trofi Big Stage.

Pada malam itu, Baby Shima menyanyikan lagu Police Entry dan lagu singlenya yang terbaru berjudul Sirna.

Juara: Sarah Suhairi
Naib Juara: Syafiq Farhain
Tempat ketiga: Afieq Shazwan
Tempat keempat: Wani Kayrie
Tempat kelima: Baby Shima


"Saya Cuma Kasihankan Fathia Latiff"

Dimaki kerana bersuara mempertahankan Aiman Hakim baru-baru ini, Micheal Ang tidak ambil hati dimaki oleh Fathia Latiff. Jelas Micheal, tindakannya hanyalah untuk menegur pelakon itu supaya tidak mengaibkan orang lain.

“Saya menyatakan kalau betullah Aiman berhutang, sebaiknya ia dituntut depan-depan dan tidak perlulah mengaibkan pelakon itu di sosial media. Bagaimanapun saya teringat kembali memang dia ada buat skim pelaburan”

“Dia mengajak saya melabur dalam skim itu dan saya percaya Fathia pun turut melabur. Kalau membabitkan skim pelaburan, bermakna ia bukanlah hutang kerana kalau dia mahu jual ‘share’, cakaplah dengan jelas”

“Lagipun setahu saya pasaran saham terbabit tidak bagus dalam situasi sekarang dan berapa saja dia boleh dapat balik kalau dijual kembali. Jujur saya sedikit pun tidak ambil hati dengan kutukan Fathia,” jelasnya.

Tambah Micheal, beliau kasihan melihat Fathia yang memiliki rupa dan bakat namun dipersiakan dengan kontroversi seperti ini. Mungkin benar kata Micheal, Fathia perlu bangkit semula memperbetulkan diri. (rtky/w)


Fathia Latiff, Zarina Anjoulie Putus Kawan?

Entah di mana silapnya, telatah masing-masing di Instagram seakan janggal malah Zarina Anjoulie juga dilihat cuba mengelak menjawab persoalan yang ditanyakan oleh peminat kepada pelakon wanita tersebut berkaitan dengan Fathia Latiff.

Melalui beberapa soalan di Insta Live yang tidak terjawab diikuti dengan status di Insta Story dan juga menjawab beberapa pertanyaan berkaitan dengan Fathia, mungkin juga ada perkara yang terjadi di antara dua sahabat baik ini. Mungkin.

Sama ada putus atau tidak persahabatan mereka, nampaknya perkara ini dalam masa yang sama turut memberi perhatian yang terarah kepada Fathia kerana beberapa hari saja lagi, dia akan keluar dengan single terbarunya sendiri.

Kehadiran Zarina dan juga Fathia di laman sosial merupakan salah satu fenomena di mana terdapat beberapa identiti dan perangai sebenar suami orang, ahli politik dan selebriti serba sedikit terbongkar.

Paling terbaru, Fathia secara terang-terangan bergaduh mulut dengan pengarah Michael Ang di Instagram. Dalam masa yang sama, Fathia turut menyanyikan lagu Real Friends oleh Camila Cabello di Insta Story dan menujukan lagu tersebut untuk future real friends.


“Tiada Niat Hina Caliph Buskers, Ia Hanya Gurauan”

Beberapa hari lalu, gurauan Nabil Ahmad kepada Caliph Buskers yang cacat penglihatan di program MeleTOP menjadi bualan di media sosial. Tindakan Nabil yang menyuruh langsuir berdiri berdekatan dengan Caliph Buskers kerana mereka pasti tidak akan menyedarinya mengundang kemarahan netizen.

Rata-rata netizen berpendapat gurauan Nabil itu biadap dan tidak kelakar kerana memperlekehkan kekurangan orang lain. Namun, Nabil menjelaskan tindakannya itu hanya gurauan dan tiada niat untuk menghina kumpulan tersebut.

Kata Nabil lagi, mereka sudah lama bekerjasama dan saling memahami cara kerja masing-masing. Nabil juga beranggapan isu tersebut sengaja dibangkitkan oleh mereka yang berfikiran negatif.

“Ayat ‘bawa dia kat Caliph Buskers, diorang tak tau’ bukan bertujuan untuk menghina mereka. Ia hanya gurauan yang disalah anggap segelintir pihak,

“Caliph Buskers sudah bersama saya dan program ini selama enam tahun. Jadi kami sudah biasa dan faham cara kerja masing-masing. Memandangkan mereka sebahagian daripada program ini, jadi saya kena gunakan mereka juga. Sekurang-kurangnya mereka tahu apa yang berlaku di set. Bagi saya, tidak ada apa yang salah pada ayat itu.

“Hanya mereka yang berfikir negatif dan kebudak-budakan saja menganggap ia keterlaluan. Lagi satu, kenapa tidak salahkan orang lain yang turut ketawa?” katanya kepada Harian Metro.

Dalam masa sama, Azmi yang mewakili kumpulan Caliph Busker turut meminta agar netizen berhenti mengecam Nabil kerana apa yang dilakukan oleh pengacara itu hanyalah gurauan semata-mata.


Isteri Maklum Saleem Alami Kemalangan

Malang tidak berbau apabila penyanyi, Saleem dimaklumkan mengalami kemalangan semalam. Isteri Saleem, Juriah@ Julia Bachok memberitahu, Saleem parah dengan 12 tulang rusuk patah dan satu tertusuk di pari-paru.

“Memang betul Abang Saleem kemalangan semalam dan kini dirawat di Hospital Kajang. Dia parah sehingga patah 12 tulang rusuk dan satu tulang tertusuk paru-paru, namun keadaannya stabil”

“Abang naik motosikal untuk ke kedai berdekatan kediaman kami di Bandar Mahkota Cheras bagi membeli barang. Tak sangka kejadian ini menimpanya. Diharapkan peminat mendoakan agar keadaan Abang kembali pulih,” jelasnya.

Terdahulu sekeping gambar Saleem menerima rawatan tular membuatkan ramai tertanya-tanya mengenai keadaan penyanyi itu. Menurut Juriah, beliau sendiri tidah tahu bagaimana gambar tersebut tersebar.

Semoga Saleem dapat pulih seperti biasa dan semoga isteri Saleem juga kuat mengharungi dugaan besar ini. Mujurlah kini keadaan Saleem sudah stabil dan harapnya dapat pulang ke rumah tak lama lagi. (rtky/w)


Polis Nasihat PU Amin Buat Laporan Terhadap Sajat

Gara-gara permintaan penceramah bebas, PU Amin meminta menghentikan promosi lagu Bobo Dimana, Nur Sajat telah memuat naik video mempertahankan lagu tersebut hingga menggugut untuk memotong kemaluan PU Amin.

Menerusi Instagram, PU Amin berkongsi gambar dengan pegawai tertinggi Jabatan Siasatan Jenayah Komersil PDRM ketika berceramah di sana, sekaligus menasihatkan beliau untuk membuat laporan kerana tindakan Sajat memegang pisau sambil menggugut untuk potong.

Bagaimanapun PU Amin masih bertimbang rasa dan meminta Sajat untuk tampil memohon maaf atau beliau tidak akan teragak-agak untuk membuat laporan sepertimana dinasihatkan oleh pihak polis mengenai ugutan tersebut.

Dalam masa yang sama, PU Amin merayu supaya pihak mereka berhenti mempromosikan lagu tersebut yang memaparkan elemen lucah keterlaluan sehingga turut mempromosikan LGBT secara tidak langsung.

Pun begitu menerusi pencarian kami, video Sajat menggugut untuk memotong kemaluan PU Amin sudah dipadam dari media sosial. Terdahulu Aliff ada memuat naik video membidas kenyataan Pu Amin mengatakan lagunya haram. (rtky/w)


"Neelofa Buat Jebat Jadi Terkenal"

Membuka akaun Instagram untuk bayi yang baru lahir menjadi kebiasaan di kalangan selebriti. Tetapi buat Sharnaaz Ahmad dan isteri, populariti anaknya Jebat Jayden menggunung kerana Neelofa.

“Sebenarnya idea untuk membuka akaun Instagram itu tercetus sejak awal Nabila hamil. Adik ipar saya, Neelofa bersama adik-beradiknya yang lain mengusulkan perkara itu dan kami tidak keberatan menerima cadangan mereka”

“Ketika isteri sarat, baru akaun itu dibuka. Tetapi, terpaksa dirahsiakan dulu bimbang namanya diambil. Tidak sangka, selepas Jebat lahir, jumlah pengikutnya bertambah. Ibu saudaranya (Neelofa) yang buat dia jadi terkenal,” jelasnya.

Kongsi Sharnaaz lagi, hubungan beliau dan Neelofa yang suatu ketika dulu dingin juga semakin baik. Malah Neelofa juga sanggup menolak beberapa tawaran demi menolong menjaga Jebat di rumah mereka.

Bagi pasangan ini mereka tidak kisah berkongsikan perkembangan anak kecil mereka kepada peminat. Setakat ini akaun Instagram Jebat sudah mencecah 118 ribu pengikut dalam masa sebulan akaun itu dibuka. (rtky/w)


"Ini Saham, Ada Rugi Ada Untung"

Menjawab tuduhan pedas Fathia Latiff semalam, Aiman Hakim menegaskan dirinya tidak pernah berhutang dengan sesiapa. Menurut Aiman dalam pelaburan adalah normal bila kadang kala untung dan kadang kala rugi.

Menerusi Instastory, Aiman turut menjelaskan mengapa beliau terpaksa menyekat panggilan Fathia. Kata Aiman, beliau berbuat begitu kerana Fathia mula mencarut dan bercakap merapu apabila beliau sedang memberi penjelasan.

Bagaimanapun Aiman sempat meminta peminatnya mendoakan keadaan Fathia yang dilihat semakin ‘tenat’ dek kerana kontroversi yang dicetuskan. Semalam Sharifah Sakinah dan Micheal Ang terlebih dulu membalas dakwaan Fathia.

Namun kesudahannya, Fathia membidas kembali dengan menggelarkan Micheal ‘si gemok’ serta mengajak pelakon itu bertemu empat mata. Nampaknya usaha sesama selebriti ingin menolong Fathia gagal.

Jadi harapnya jelas jawapan Aiman kepada persoalan sesetengah netizen yang mempersoalkan mengapa panggilan Fathia disekat. Pelaburan memang mempunyai risiko tinggi, boleh kaya cepat juga boleh miskin cepat! (rtky/w)


Lagu Dilabel Haram, Aliff Syukri Berang Dengan PU Amin

Kontroversi lagu Bobo Dimana nyanyian Datuk Seri Aliff Syukri, Nur Sajat dan Lucinta Luna semakin hangat diperkatakan. Beberapa hari lalu, muzik video terbaru lagu itu dilancarkan dan ianya mendapat perhatian PU Amin yang meluahkan rasa terkejut apabila video lagu itu dikeluarkan juga walaupun sudah diberi teguran.

Sebelum ini, PU Amin juga pernah meluahkan rasa terkilan dan terkejut melihat aksi budak sekolah agama yang terikut-ikut meniru tarian ghairah lagu Bobo Dimana.

BACA: “Lagu Itu Tiada Siapa Yang Ciplak, Cuma Tajuk Yang Sama”

Tidak tahan apabila beliau sering menjadi mangsa kecaman dan kutukan, Aliff memuat naik video meluahkan perasaannya serta mempersoalkan adakah kerja PU hanya untuk mengecam dan mengutuk dirinya sahaja. Dalam masa sama, Aliff memberitahu akan menyanyikan lagu nasyid dan mengharapkan ianya akan mendapat jumlah tontonan sama seperti lagu Bobo Dimana.

yang sibuk kutuk2 tu jgn lupa tgk lagi bobo versi dakwah pu azman …yg bobo versi haram ni smapai 8 juta orang tgk yg versi dakwah kenapa x ramai tengok….naikkan lagu tu support lagu dakwah….yg haram pandai pula korang komen…kenapa x up video bobo versi dakwah kat ig korang…..lepas sy cabar diri saya buat lagu masyid.. kalau lagu nasyid view x sampai 8 juta korang siap yee…..pandai sangat kan nak kutuk2……. . . Ya saya pendosa,haram dilaknat Allah…tapi apa kata kita sama2 share isu kemungkaran lain banyak lagi di malaysia ni kes buang anak merata,rasuah,maksiat,ustaz rogol pelajar tahfiz,atuk rogol cucu…kenapa x ada sesiapa nak up citer tu… Ingat ya x tgk nasyid saya smaa mcm view bobo siap korang…jgn pandai taip je tapi x sama2 buat…..

A post shared by  Ohabangkosmetik (@aliffsyukriterlajaklaris) on Sep 19, 2018 at 9:31pm PDT

Video Aliff itu menarik perhatian Nur Sajat, Luna dan Saifey Illias yang turut mengkritik PU Amin. Sajat turut menggelar PU Amin seorang PU Munafik.

Rata-rata netizen yang menonton video tersebut menganggap tindakan jutawan itu keterlaluan dan dilihat seperti mencabar agama. Tidak kurang juga ada netizen yang kecewa dengan sikap Aliff yang langsung tidak boleh menerima teguran.

Bagi PU Amin, segala teguran dan kritikan yang diberikan kerana beliau mahukan yang terbaik. Apa pun, tiada salahnya untuk mengambil sesuatu teguran itu jika ianya menuju ke arah kebaikan.


“Bukan Marah Panggil Retis, Cuma Perkataan Itu Tak Wujud”

Baru-baru ini, pelakon dan penyanyi Adibah Noor memuat naik status menerusi Twitter menegur netizen yang menggelarkan selebriti sebagai ‘retis’. Menurut Adibah, gelaran itu dianggap sebagai satu penghinaan.

Kenyataan itu turut disokong oleh Jihan Muse yang mengatakan gelaran ‘retis’ itu direka oleh netizen sendiri sedangkan perkataan tersebut tidak pernah wujud.

Bagaimanapun, status Twitternya itu dikritik oleh netizen . Namun, Jihan menjelaskan ramai yang salah faham tentang apa yang ingin disampaikan olehnya mengenai gelaran tersebut.

“Apa yang berlaku adalah salah faham. Dia macam ini, kita kadang-kadang menulis dan mendengar apa yang orang cakap itu tidak sama. Bila bercakap orang akan fahami, bacanya dalam nada yang lain.

“Apa yang saya tulis itu adalah berdasarkan kepada tweet yang dibuat Adibah Noor. Jadi saya pun perasan masih ada yang panggil retis. Ingatkan sudah tak ada sebab saya sendiri pun dah lama tak dengar istilah itu disebut.

“Saya hanya nak beritahu, perkataan tersebut tidak wujud. Bukan nak marah sebab saya rasa retis itu bagi saya adalah bahasa pasar. Tiada isu pun,” katanya kepada Media Hiburan.

Terdahulu, Adibah Noor mengatakan netizen yang menggelar mereka ‘retis’ seolah merendahkan anak seni yang sepatutnya dipanggil ‘artis’. Kenyataan itu turut disokong beberapa selebriti lain seperti Nabila Huda, Farah Fauzana dan Ariff Bahran.


Sharifah Sakinah, Micheal Ang Serang Fathia Latiff Pula

Ternyata tindakan Fathia Latiff menuntut hutang dari bekas kekasihnya tidak disenangi rakan artis termasuk Sharifah Sakinah. Sebagai teman baik Aiman Hakim, Sakinah menafikan dakwaan Fathia mengenai hutang tersebut.

Menerusi Instagram, Sakinah pada awalnya enggan memberikan komen namun tindakan Fathia mengaibkan rakannya membuatkan beliau terpanggil. Jelasnya, Aiman tidak pernah mempunyai masalah wang hingga berhutang dengannya.

Malah Sakinah turut mendedahkan selama hubungan cinta mereka yang terjalin sebelum ini, Fathia sering mencetuskan masalah dan drama dalam perhubungan mereka sehingga putus beberapa tahun lalu.

Manakala Sakinah juga turut memberikan pesanan buat Fathia agar tidak menggunakan telefon andai beliau sedang sedih, tertekan mahupun dibawah kawalan dadah supaya tidak menyesal di kemudian hari.

Turut berasa bengang dengan tindakan Fathia, Micheal Ang yang turut meluahkan rasa marah di Instagram. Jelas Micheal, dunia hiburan terlalu kecil untuk bergaduh sedangkan ianya boleh dibincang baik-baik.

Rata-rata peminat bersetuju Sakinah menyekolahkan Fathia berkenaan sikapnya kebelakangan ini. Malah ramai berpendapat Fathia telah memalukan kaum wanita yang behijab dek kerana perangainya. (rtky/w)


"Ni Lagi Sorang, Duit Aku Bila Nak Bayar"

Tiada angin tiada ribut, Fathia Latiff menyerang bekas kekasihnya pula, Aiman Hakim di laman sosial, menuntut wang yang dipinjam darinya. Menurut Fathia, Aiman telah menyekat panggilannya untuk menuntut hutang.

Dalam posting itu (yang sudah dipadam), Fathia turut menggelar Aiman sebagai lelaki dayus selain memuat naik gambar pelakon tersebut di laman sosialnya. Bagaimanapun tidak lama kemudian, Fathia memadam posting berkenaan.

Manakala hasil pemeriksaan di Instagram Aiman, ramai membanjiri akaun pelakon itu bertanyakan soalan mengenai dakwaan Fathia. Pastinya ramai mengatakan Fathia tengah ‘meroyan’ dengan bekas kekasihnya.

Selain itu ada juga menganggap Fathia memuat naik kenyataan tersebut kerana berada dalam keadaan tidak sedar disebabkan pengaruh dadah. Bagaimanapun Fathia tidak menjelaskan jumlah hutang Aiman kepadanya.

Peliknya kalau betul ingin menuntu hutang dari Aiman selepas menelefonnya, mengapa memadam kembali posting terbabit di laman sosial? Apa sebenarnya Fathia ingin buktikan? (rtky/w)


Jelajah Suria Akan Ke Pulau Pinang, Anda Bersedia?

Seperti yang telah dijanjikan, Jelajah Suria akan terus bertemu peminat di seluruh semenanjung Malaysia! Dan Sabtu ini, 22 September 2018 bermula jam 2 petang, rebut peluang untuk bertemu dua mata bersama kesemua penyampai Suria dan artis-artis popular di Mydin Bukit Mertajam.

Selepas merasai sendiri pengalaman yang menghiburkan bersama peminat dan artis jemputan di Jelajah Suria Ipoh dan Klang, tiga jejaka pujaan ramai dari Team Pagi Suria iaitu Fizi Ali, Issey dan Shahrol juga sudah tidak sabar untuk bertemu dan melihat gelagat peminat mereka di bahagian utara Semenanjung Malaysia pula.

Pada mereka yang tidak sempat bersama kami, dengarkan siaran langsung Jelajah Suria di frekuensi negeri anda pada hari yang sama jam 5 petang.

Selain teruja dengan keseronokan sepanjang Jelajah Suria, Team Pagi Suria juga ingin belanja peminat mereka melalui kempen Team Pagi Suria Belanja Makan di Kuantan pada 6 Oktober 2018 nanti.

100 pendengar Suria pertama yang muat turun dan tunjukkan aplikasi Suria Malaysia di telefon mereka akan dapat makan percuma bersama Team Pagi Suria!

Jadi orang Pahang, jangan lepaskan peluang ini! Team Pagi Suria akan menjelajah ke negeri anda untuk belanja makan tau! Kalau nak tahu dekat mana dan apa Team Pagi Suria nak belanja, kenalah rajin dengarkan Suria.

Minggu depan juga akan bermulanya peraduan Lagu Berduit Bonanza iaitu dari 24 September hingga 12 Oktober di mana Suria bakal menawarkan sebahagian daripada wang tunai sebanyak RM25,000 untuk dimenangi.

Wang tunai sebanyak RM300 sehari boleh dimenangi dengan hanya meneka nama lagu dan nama penyanyi! Bagaimana caranya? Dengarkan isyarat memanggil iaitu klip audio syiling jatuh ketika segmen Team Pagi Suria, Gaya Suria, Suria Petang atau Suria Cinta dan kenal pasti tajuk lagu dan nama penyanyi berdasarkan keratan lagu yang dimainkan selama 15 saat oleh penyampai Suria.

Kemudian, jadi pemanggil pertama di talian 03-77242115 selepas isyarat memanggil keudara dan jika jawapan yang diberikan adalah betul, RM300 akan menjadi milik anda! Sekiranya jawapan anda salah, wang akan digandakan ke segmen yang seterusnya.

Layari laman web Suria dan juga laman sosial Facebook, Instagram & Twitter @SuriaFMMalaysia untuk maklumat lanjut.


Penaja Utama GV5, Aliff Syukri Tidak Akan Terikut Cara DSV

Minggu lalu, timbul desas-desus di kalangan netizen mengenai ada penaja lain yang akan menaja program realiti Gegar Vaganza musim 5. Akhirnya, persoalan itu terungkai apabila buat pertama kalinya, usahawan kosmetik Datuk Seri Aliff Syukri menjadi penaja utama.

Bagaimanapun, kali ini pihak Astro menetapkan syarat kepada penaja agar tidak timbul lagi isu seperti kontroversi Datuk Seri Vida dan Aishah sebelum ini.

Dalam pada itu, Aliff memberitahu beliau tidak mempunyai hak untuk menentukan hadiah yang akan diberikan kepada pemenang. Katanya lagi, beliau juga tidak akan terikut-ikut dengan cara Datuk Seri Vida kerana dia mempunyai strategi tersendiri untuk mempromosikan produknya.

“Saya cuma menaja… Berapa Astro suruh bayar saya beri tetapi untuk tentukan hadiah apa akan diberikan itu kerja pihak produksi dan saya tidak campur. Mengenai penampilan saya pada GV5 nanti, kalau Astro tak benarkan saya naik ke pentas saya akur. Kalau tak bagi saya menyanyi, saya ikut juga.

“Rasanya saya tidak perlu ikut cara Datuk Vida kerana itu karakternya manakala saya ada cara tersendiri,” ujarnya kepada mStar Online.

Terdahulu, Datuk Seri Vida merupakan penaja utama Gegar Vaganza bermula dari musim pertama hingga musim keempat. Gegar Vagansa musim 5 bakal bersiaran secara langsung di Auditorium Majlis Bandaraya Shah Alam (MBSA) bermula 30 September ini.


Ayah Syafiq Kyle Rebah, Alami Pendarahan Otak

Bapa kepada Syafiq Kyle telah dikejarkan ke hospital kerana rebah ketika menghadiri majlis bersama peminat anaknya itu. Malah melalui kenyataan Syafiq yang dipetik melalui BH Online, bapanya itu dikesan mempunyai masalah pendarahan pada bahagian otak.

“Menurut doktor, ada berlaku pendarahan pada bahagian otak dan perlu rawatan segera. Bagaimanapun, doktor beritahu kaedah rawatan yang diberi tidak membabitkan pembedahan”

“Ada potensi untuk bahagian pendarahan itu mengecut tanpa perlu dibedah. Buat masa ini, ayah dirawat di pusat perubatan ini kerana doktor mahu memantau keadaannya dari masa ke semasa,” katanya.

Selain itu, pelakon ini berharap agar peminat dapat mendoakan agar bapanya cepat sembuh selain turut mengharapkan ada perkembangan positif berhubung kesihatan bapanya ketika ini.

“Dengan keadaan kesihatannya yang tidak menentu dan ada sejarah penyakit darah tinggi, saya memang sudah bersedia dan reda dengan apa yang berlaku. Harapan saya akan ada perkembangan yang positif dan saya mohon doa daripada peminat supaya ayah akan segera sembuh,” katanya. (rtky/s)